Netanjahu: Iran pokušava da uceni svet kršenjem nuklearnog sporazuma\n► Netanjahu: Iran pokušava da uceni svet kršenjem nuklearnog sporazuma\nFoto: Beta/AP/Oded Balilty, Pool\nPremijer Izraela Benjamin Netanjahu optužio je Iran da krši nuklearni sporazum sa velikim silama kako bi ucenio međunarodnu zajednicu da ublaži ekonomski pritisak na Islamsku Republiku.\n"Ove nedelje je Iran otvoreno prekršio nuklearni sporazum, povećavši zalihe obogaćenog uranijuma iznad onog što je dozvoljeno na osnovu sporazuma", rekao je Netanjahu sinoć u Jerusalimu na proslavi Dana nezavisnosti SAD.\nIran je u ponedeljak saopštio da je premašio ograničenje obogaćenog uranijuma postavljeno na osnovu nuklearnog sporazuma iz 2015. godine.\n"Oni se nadaju, taj režim, da će kršenjem sporazuma biti u stanju da ucene svet da učini koncesije i smanji ekonomski pritisak na njega", rekao je izraelski lider.\nNetanjahu je ocenio da bi trebalo uraditi sasvim suprotno, i da je "sada vreme da se poveća pritisak", da se zauzme čvrsta pozicija.\nIranski potez se smatra načinom da se izvrši pritisak na Evropu kako bi se spasio sporazum koji visi o koncu nakon što se predsednik SAD Donald Tramp prošle godine povukao iz sporazuma i ponovo nametnuo sankcije Teheranu.\nPonavljajući ono što je rekao dan ranije Netanjahu je apelovao na Evropu da pojača pritisak na Iran.\n"Sada je vreme da evropske sile slede Ameriku i obnove sankcije protiv Irana, kao što su obećale da će učiniti u Savetu bezbednosti UN", rekao je Netanjahu koji je dugo krikovao sporazum iz 2015. godine.\nNa odvojenoj ceremoniji ranije u utorak Netanjahu je rekao da je operacija Mosada u kojoj se došlo do dokumenata iz Irana, a koji dokazuju iranske nuklearne ambicije imala za cilj da ubedi Trampa da izađe iz sporazuma.\n"Ja sam odobrio operaciju smatrajući da će objavljivanje plana pomoći da se ubedi predsednik SAD i da se povuče iz opasnog nuklearnog sporazuma s Iranom", rekao je on o operaciji Mosada u Iranu.\nPremijer Izraela Benjamin Netanjahu i njegov bivši rival Beni Ganc rekli su danas da je postignut "značajan napredak" u pregovorima o osnivanju vanredne vlade jedinstva u vreme krize...


srpska pravoslavna crkva Archives - Info 24\nTag: srpska pravoslavna crkva\nPravoslavni hrišćani obeležavaju Vaskrsenje Isusa Hrista, praznik koji simbolizuje pobedu života nad smrću. Vaskršnju liturgiju iz kripte Hrama Sv. Save služiće Njegova svetost patrijarh srpski Irinej uz, kako se očekuje,\nSrpska Pravoslavna crkva i vernici slave danas Cveti, dan kada je Isus Hristos, jašući na magarcu, ušao u Jerusalim. Narod je čuo da dolazi Spasitelj koji je vaskrsao Lazara i\n„Amanet“ — nova inicijativa u Crnoj Gori da se SPC oduzmu crkve i manastiri\nU Crnoj Gori se ponovo pokreću aktivnosti za oduzimanje crkava i manastira Srpskoj pravoslavnoj crkvi. Ovog puta je to peticija, a inicijativa je nazvana „Amanetom“, uz poruku da bez rešavanja\nŠkole u Srbiji sečenjem slavskog kolača i priredbama učenika obeležavaju školsku slavu Svetog Savu, u čast prvog srpskog arhiepiskopa, prosvetitelja i tvorca zakonodavstva. Savindan je i slava mnogih porodica i\nSrpska pravoslavna crkva i njeni vernici slave Svetog Iliju. Prisutan je u Starom i Novom zavetu kao prorok čije je osobine preuzelo hrišćanstvo dovodeći ga u vezu sa nastankom nove


400 miliona dolara u deonicama ostavljeno za F1 timove – Pole Position\n400 miliona dolara u deonicama ostavljeno za F1 timove\nNikola KaramarkovićNema komentara\nobjavljeno 24. Jan 2017. u 7:52 pm 26, January 2017\nLiberty Media je ostavio mogućnost F1 timovima da kupe deonice sporta nakon kompletnog preuzimanja od CVC-a.\nDogovor o kupovini 100% deonica Delta Topco – glavnog deoničara Formula 1 Grupe je u toku još od septembra meseca. Liberty je dobio dozvolu od FIA za kupovinu deonica u sredu, 18. januara 2017. i time će postati najveći deoničar u F1. Nakon toga, Liberty želi da i timovi sami investiraju u sport.\n“Mislim da je od izuzetne važnosi da se timovima da šansa da invesiraju u F1. Mi želimo da ra radimo sa timovima na povećanju popularnosti ovof sporta i unapređenju F1 biznisa,” kaže Greg Maffei predsednik Libertya.\n“Nekoliko timova je već izrazilo zainteresovanost za ulaganje i mi smo već počeli produktivne pregovore da bi sport postao više konkurantan i još uzbudljiviji.”\nOva objava prati i sastanak Strateške Grupe i Svestkog Motosport Veća ranije ove nedelje, gde je Liberty predstavio neke od svojih planova za F1 nakon kompletnog preuzimanja sporta. A to se očekuje krajem ovog meseca. Ukoliko se ne dogodi da timovi u roku od 6 meseci nakon preuzimanja sporta ne otkupe ove deonice, Liberty će ih povući sa tržišta.\nKljučni pojmovi:Liberty Media\nNikola Karamarković 24, January 2017\nPirelli: Nove gume mogu upropastiti trkanje\nBrawn: Mislim da znam šta navijači žele


Uvođenje informacionog sistema povećalo efikasnost Ustavnog suda\nUvođenje informacionog sistema povećalo efikasnost Ustavnog suda – Personal magazin\nDržavni sekretar za Digitalnu agendu Ministarstva kulture, informisanja i informacionog društva Jasna Matić ocenila je danas da je uvođenje informacionog sistema u rad Ustavnog suda Srbije unapredilo efikasnost, komunikaciju unutar…\nDržavni sekretar za Digitalnu agendu Ministarstva kulture, informisanja i informacionog društva Jasna Matić ocenila je danas da je uvođenje informacionog sistema u rad Ustavnog suda Srbije unapredilo efikasnost, komunikaciju unutar sistema i povećalo transparentnost time što je građanima omogućen uvid u predmete.\nMatić je na konferenciji za novinare, održanoj u Ustavnom sudu Srbije, navela da je to pravi primer uspešnog projekta informatizacije jedne institucije, i dodala da je to doprinelo i ogromnim uštedama papira.\nPredsednik Ustavnog suda Srbije Dragiša Slijepčević istakao je da je uvođenje informacionog sistema u rad ovog suda omogućilo efikasnije postupanje i praćenje predmeta, od ulaska do rešavanja i ekspedicije iz suda.\nUvođenjem tog sistema zaokružili smo ceo proces postupanja na predmetima, budući da se od od prijema inicijalnih akata, do ekspedicija odluka i slanja na objavljivanje u Službeni glasnik ceo proces odvija u elektronskoj formi, naglasio je Slijepčević.\nPovodom završetka druge faze informacionog sistema za održavanje elektronskih sednica, automatsko zavođenje predmeta i dodelu predmeta i elektronski proces obrade predmeta u Ustavnom sudu, on je saopštio da je sada moguće vođenje elektronske sednice svih radnih tela u Ustavnom sudu.\nTo je, kako je naveo, rezultiralo eliminacijom ručnog zavođenja predmeta i ručnog vođenja statističkih evidencija.\nPredsednik Ustavnog suda Srbije saopštio je da je informacioni sistem omogućio i da se skrati proces objavljivanja odluka i njihove pripreme.\nNekada je za to bilo potrebno više časova, kao što je i za samo zavođenje bilo neophodno više dana. Danas se, kada je reč o zavođenju predmeta, sve završava za dan ili dva, a za distribuciju je umesto 10 sati potrebno manje od jednog časa, istakao je Slijepčević.\nOn je napomenuo da je Ustavni sud uvođenjem informacionog sistema smanjio troškove kancelarijskog poslovanja, uz napomenu da je za dosadašnji rad suda nedeljno bilo potrebno spremiti najmanje 35.000 stranica pisanog teksta.\nSlijepčević je naveo da će građani uskoro moći da ostvare uvid u predmete koji su u postupku suda unošenjem odgovarajućih podataka u određenu aplikaciju, čime će automatski dobiti izveštaj o stanju predmeta.\nNovi informacioni sistem Ustavnog suda jedan je od projekata Uprave za Digitalnu agendu u okviru procesa osnaživanja e-uprave, koji omogućava održavanje elektronskih sednica, automatsko zavođenje, dodelu predmeta i elektronski proces obrade podataka.\nUvođenje informacionog sistema povećalo efikasnost Ustavnog suda was last modified: March 28th, 2012 by Redakcija\nPredstavljanje softverskih aplikacija u Klubu poslanika\nOnline istraživanje: Kako do uspeha na prijemnom ispitu\n+ Nikola S Munjas BA Mar 29, 2012 at 7:25\n** BOZE PRAVDE **


Počinje uklanjanje divljih deponija - YU ECO RTV\nNaslovna / Društvo / Počinje uklanjanje divljih deponija\nGoran mart 22, 2019\tDruštvo, ekologija Napiši komentar 78 Pregledi\nU Subotici i okolini je tokom 2018. godine mapirano 22 divlje deponije. Za njihovo uklanjanje iz budžeta je opredeljeno 15 miliona dinara, a posao čišćenja bi trebalo da počne ovih dana.\nGotovo da ne postoji deo grada u kojem nesavesni građani nepropisno ne odlažu otpad. Neka od tih mesta, pogotovo u udaljenijim mesnim zajednicama postaju prave divlja smetlišta na koja se redovno deponuje smeće. Subotičani su ogorčeni i smatraju da bismo svi zajedno trebalo da učinimo napor na očuvanju životne sredine.\nU toku prošle godine je u okolnim naseljima evidentirano 12 divljih deponija, a u Subotici 10. U budžetu Grada je za 2019. godinu je predviđeno 15 miliona dinara za čišćenje ovih deponija. Jedan deo novca biće upotrebljen za izradu projekata za sanaciju i remedijaciju, a ostatak za uklanjanje divljih deponija.\nIz Gradske uprave napominju da se sistematski radi na unapređenju sistema upravljanja otpadom, te podsećaju da je u novom Planu upravljanja otpadom koji je usvojen prošle godine, akcenat stavljen na poboljšanje organizovanog odnošenja otpada. Bez obzira na ovo uvrežene navike građana se teško i sporo menjanju, te nema velikih pomaka po pitanju smanjenja broja divljih deponija.\nIz Gradske uprave najavljuju da će sa uklanjanjem prvih divljih deponija započeti narednih dana. Prvo će biti uklonjene manje deponije koje se nalaze duž Bajske pruge, zatim deponije u Palminoj i Lošinjskoj ulici.\nPrethodna Isplata za nezaposlene\nSledeća Info blok 22.03.2019.


Opozicija u RS stala uz Đukanovića pa promijenila priču\nFoto: Anadolija | Opozicija u RS stala uz Đukanovića pa promijenila priču\nDejan Šajinović 08.09.2020 07:08\nBANJALUKA - Poraz Demokratske partije socijalista, stranke Mila Đukanovića, predsjednika Crne Gore, uzburkao je duhove i u RS, gdje SNSD i stranke okupljene oko njihove koalicije tvrde da je opozicija u RS prvo podržavala Đukanovića, a onda ga se odrekla kad je vidjela da će opozicija pobijediti.\nIgor Žunić, predsjednik Kluba SNSD-a u Narodnoj skupštini RS, kaže za "Nezavisne" da je opozicija u RS Crnu Goru koristila na populistički način.\n"Sjećamo se zvanične podrške PDP-a koju je dao Milu Đukanoviću na kongresu DPS-a u novembru. Poseban je bio odnos opozicije prema pokretanju mehanizma vitalnog entitetskog interesa, koji je pokrenuo Milorad Dodik i time spriječio dolazak Mila Đukanovića u BiH. Opozicija nije podržala taj prijedlog vjerovatno balansirajući i gledajući kako će se politička situacija u Crnoj Gori razvijati. Kada su shvatili da njihov partner gubi, brže-bolje su poletjeli da se fotografišu u litijama i tako steknu političke poene", kaže Žunić. On tvrdi da su svojim ponašanjem naštetili opoziciji u Crnoj Gori i njihovu pobjedu mogli da dovedu u pitanje.\n"Predstavnik PDP-a na kongresu DPS-a je govorio u ime Borenovića i PDP-a i zvanično i javno dao podršku njegovoj politici. Tu vrstu saradnje su ispoljili i na posebnoj sjednici, kada su bili protiv zabrane ulaska Mila Đukanovića u BiH, i to je jedino što je istina. Jedna slika ili filmić u litiji to ne može promijeniti i sakriti", kaže Žunić.\nNenad Stevandić, predsjednik Ujedinjene Srpske, kaže da su lideri opozicije u Crnoj Gori i buduće vlasti dolazili u Banjaluku na sastanke s vrhom njegove stranke i sa Dodikom, te da lično ima odlične odnose s liderima crnogorske opozicije.\n"Mi smo dugo u nekoj vrsti parlamentarne i ljudske saradnje, ali nismo htjeli da to koristimo, politizujemo i da se obračunavamo s opozicijom u RS. Nažalost, neke kolege iz opozicije su shvatile da je to dobar način da igraju na dvije karte, kao što je to PDP radio kad je bio na kongresu Đukanovića, ali su bili i u srdačnim odnosima s Demokratama Alekse Bečića, a onda na sve to je i Draško Stanivuković imao tu egzibiciju na dan izbora. Očigledno su pokušali da igraju na dvije karte", kaže Stevandić za "Nezavisne". Ističe da su Dodik i Aleksandar Vučić, predsjednik Srbije, okupljali sve stranke s liderima opozicije u Crnoj Gori na obilježavanju mjesta srpske tragedije i da su zajedno pomagali Srbima u Crnoj Gori.\n"Treba razdvojiti one koji su radili samopromociju i marketing od onih koji su suštinski pomagali Srbima, ne protiv bošnjačkog, crnogorskog ili albanskog naroda, već za zaštitu prava i imovine Srpske pravoslavne crkve u Crnoj Gori i zaštitu prava srpskog naroda koji je imao najveću diskriminaciju u ovom dijelu Evrope", kaže on.\nBorenović, pak, ističe da tvrdnje o dobrim odnosima PDP-a i Đukanovića nisu tačne i da predstavljaju podmetanje SNSD-a. Tvrdi da je prisustvo na kongresu DPS-a bio protokolarni čin, te da su tom kongresu prisustvovale i ostale stranke iz regiona, a čestitku su poslali i Vučić i Mirko Šarović, predsjednik SDS-a. Kaže da je lako dokazivo da je PDP podržavao opoziciju koja se suprotstavljala Đukanoviću.\n"PDP kroz članstvo u Međunarodnoj demokratskoj uniji, svjetskoj asocijaciji partija desnog centra, sarađuje sa Pokretom za promjene Nebojše Medojevića iz Crne Gore. Pored toga, imamo izuzetnu saradnju sa Demokratama Alekse Bečića, koji je lično bio na našem saboru u Banjaluci, a ja na njihovom kongresu u Podgorici. Nemamo nikakvu zvaničnu saradnju sa DPS-om", tvrdi Borenović i ističe da se s Đukanovićem nikad nije ni sreo, a kamoli s njim sarađivao. Što se tiče glasanja protiv veta za dolazak Đukanovića, tvrdi da je Dodik zloupotrijebio Skupštinu.\n"To je bila jedna u nizu posebnih sjednica na kojima je vlast zloupotrebljavala ovaj mehanizam s ciljem skretanja pažnje sa problema građana", rekao je Borenović.\nMiladin Stanić, predsjednik Kluba SDS-a u Narodnoj skupštini RS, kaže da je njegova stranka glasala protiv Dodikovog prijedloga da se stavi veto na dolazak Đukanovića ne zbog odnosa prema Đukanoviću, već zbog diplomatskih pravila i činjenice da je ta posjeta bila unaprijed dogovorena.\n"Što se lično tiče mene, smatram da je to režim koji traje 30 godina s puno korupcije i kriminala te da je zaslužio da padne. Mi kao stranka se nikad nismo ulagivali Milu Đukanoviću jer su režimi Mila i Mile korumpirani na sličan način", kaže Stanić. On smatra da BiH ne treba da se miješa u odnose u Crnoj Gori.\n"Svaka država je država za sebe, a mi ovdje u RS treba da zajedno sa Srbijom i Srpskom pravoslavnom crkvom utičemo da se njen položaj i prava Srba tamo poprave i u tome ne vidim nikakav problem", kaže Stanić.\nDodik: RS se nije miješala\nSrpski član Predsjedništva BiH Milorad Dodik istakao je da se institucije RS nisu miješale u izbore u Crnoj Gori.\n"Ono u šta se jesmo miješali jeste povreda interesa Srpske pravoslavne crkve u Crnoj Gori. To smo učinili i onda kada smo spriječili dolazak predsjednika ove zemlje Mila Đukanovića u BiH na poziv Željka Komšića, jer bi pričao kako je u Srebrenici bio genocid i mnogo šta drugo", rekao je Dodik.\nPodsjetio je da opoziciji tada nije smetalo da Đukanović dođe u BiH, dok danas pričaju drugu priču.\nDodik je naglasio da je opozicija nedosljedna i da govori neistine, te da jučerašnju posebnu sjednicu Narodne skupštine RS koristi za priču o izborima u Crnoj Gori koja nema veze sa dnevnim redom.\n"To je ta robusna demokratija u kojoj manjina pokušava da ponižava većinu. Na ovaj način pojedinci iz opozicije ponižavaju Skupštinu", istakao je Dodik. (Srna)\nMilo Đukanović Opozicija DPS Izbori Crna Gora\nEU za četiri dana dostavila BiH medicinsku opremu vrijednu 107.061 KM\nBatku ukinute sve mjere zabrane\nDodik sa novim ambasadorom Rusije: Nema otvorenih pitanja, nastaviti saradnju\nDodik s ambasadorom Kine, RS želi više uključenosti u "Pojas i put"\nKojić: Mahmuljin zaslužuje maksimalnu kaznu zatvora\n"Mala kazna Mahmuljinu, silovane Srpkinje zbog zastrašivanja nisu svjedočile"\nOpasno poigravanje bezbjednošću bh. građana zbog nedostatka strategije


Istorijska poseta delegacije rumunske i srpske vlade vlaškoj zajednici u istočnoj Srbiji\nIstorijski momenat, poseta delegacija vlada Srbije i Rumunije Vlasima istočne Srbije\n-Podrška vlasima u rešavanju problema građanske ravnopravnosti u istočnoj Srbiji-\nU četvrtak 17 jula 2014, desio se istorijski događaj za Vlahe istočne Srbije, ali i za region u celini. Prvi put u istoriji, delegacije vlade Srbije i Rumunije sastale su se sa predstavnicima Vlaha iz istočne Srbije i u otvorenom razgovoru saslušali probleme koje ova zajednica ima.\nIstorijski zančaj ovoj poseti daje brojnost i sastav delegacija vlada, sastav rumunske delegacije činili su premijer Viktor Ponta i još 2 ministra, ministar inostranih poslova Titus Korlecan i ministar rumunske policije Gabriel Oprea, delegaciju spske vlade činili su premijer Aleksandar Vučić i ministar inostranih poslova Ivica Dačić.\nSkup se održao u Hotelu “Jezero” kod Bora, uz prisustvo novinara i funkcionera lokalne gradske vlasti. Preovladavale su uglavno teme manjinske politike odnosno problemi oko očuvanja identiteta ali i nemogućnost ove zajednice da ostvari neka elementarna građanska prava u istočnoj Srbiji. Bilo je reči i o perspektivama i mogućim zajedničkim projektima kako u okviru pristupa EU tako i kroz poboljšanje bilateralne saradnje između Srbije i Rumunije. Vreme koje je bilo na raspolaganju nije bilo dovoljno za detaljnu analizu svih problema i mogućim rešenjima ali je na obe strana pokazana dobra volja, barem na rečima. Nadajmo se da će se najveći deo dogovorenog pretvoriti u konkretna dela.\nProblemi rumunske/vlaške zajednice u istočnoj Srbiji nagomilavani su skoro 2 veka, odnosno od raspada Otomanske Imperije i formiranja nacionalnih država u ovom regionu. Tom prilikom su narodi koji su u susednim državama ostali kao nacionalne manjine bili uglavnom izloženi jakom procesu asimilacije usled nacionalnih politika novonastalih država.\nOva poseta ima istorijsku dimenziju i u pogledu podrške Rumunije sopstvenoj manjini u istočnoj Srbiji ali i u pogledu stava Srbije da ovu situaciju treba promeniti te vlaškoj manjini omogućiti sve ono što drugi građani Srbije već odavno imaju. Prosto je neprimereno i za jednu modernu državu neprihvatljivo da u ovom vremenu deo njenih građana nema mogućnosti ostvarenja nekih elementarnih građanskih prava poput očuvanja svoje kulture i identiteta ili mogućnosti učenja svog maternjeg jezika u školskom sistemu sopstvene zemlje. S te strane ova poseta ima istorijski karakter i u pogledu sveopšteg trenda modernizacije ovog dela Evrope, jer se u svetlu (ne)rešavanjem ovako ključnih stvari pokazuje stepen civilizovanosti jednog društva. Istorijski iskorak u jednom ili drugom smeru u pogledu ove teme predstavlja i pravac kojim će se naše društvo kretati u narednom periodu. Time ova poseta postaje još važnija jer njen istorijski značaj prevazilazi okvire manjinskih problema vlaške zajednice i zadire u suštinu oblika srpskog društva i njegovog budućeg razvoja.\nU istočnoj Srbiji živi po procenama oko 300 000 Vlaha, čime po brojnosti ova manjina zauzima visoko mesto u poređenju sa najbrojnijim manjinama u Srbiji poput Mađarske, Bošnjačke ili Romske sa po nekoliko stotina hiljada pripadnika. Po stepenu ostvarenih prava međutim, vlaška manjina je među poslednjima i poredi se sa malim manjinama od po nekoliko stotina članova i koje zbog nemogućnosti da se organizuju nemaju nikakv uticaj na sopstvenu sudbinu. Ovaj paradoks je tragičan, ali nam govori o stanju u kome se nalaze Vlasi kao kolektiv. Upravo se o ovim problemima najviše diskutovalo. Odgovornost za ovo stanje snose skoro svi faktori od značaja za rešavanje ovakvih problema. Aktivisti vlaških organizacija se često susreću sa opasnim incidentnim situacijama na terenu od strane ekstremista koji pokušavaju da spreče omogućavanje manjinskih prava vlaškoj manjini ili da nad celim procesom preuzmu kontrolu i skrenu pažnju sa realnih tema. Manipulacije delova državnog aparata sa vlaškim nacionalnim savetom je najasniji primer institucionalnih problema koje vlaška zajednica ima.\nKao očigledan primer falsifikovanja pravog stanja stvari je ponašanje funkcionera vlaškog saveta g. Dragojevića i g.Tiće Mihajlovića koji pokušavaju da stvore iluziju da Vlasi nemaju nikavih manjinskih problema dok u realnosti vlaška manjina nema maternji jezik u školama, niti službenu upotrebu istog, nema pravo na podizanje verskih objekata i bogosluženje na svom maternjem jeziku, kao ni adekvatan sistem informativnog programa na medijima. Jasno je da pomenuta gospoda kao značajni funkcioneri SPS slede politiku svoje stranke, zbog čega je na sastanku Ivica Dačić kao predsednik SPS-a bio javno kritikovan od strane vlaških aktivista.\nRumunija je godinama vodila pasivnu politiku prema svojoj manjini u inostranstvu a u istočnoj Srbiji naročito. Time je zapostavila ovu brojnu populaciju koja je dovedena u nezavidan položaj potpunog propadanja i to ne samo po pitanju nacionalnog identiteta, već šire kao deo srpskog društva. S druge strane Srbija je vodila ekstemnu nacionalnu politiku koja je dodatno uzrokovala probleme vlaškoj manjini.\nVlaška zajednica nema kapciteta da se sama organizuje kako bi nezavisno od obe države prepbrodila i najelemntarnije probleme u sferi očuvanja svog identiteta i svojih posebnosti, koje su se pokazale bitnim i za opšti razvoj regiona u kojima Vlasi čine većinu ili brojnu manjinu. Tako su ovi delovi Srbije u jako teškom sveukupnom položaju, a manjinska politika vođena prema vlasima u prethodnom periodu jedan je od uzroka.\nNa sastanku je diskutovano o opštim problemima vlaške zajednice u sferi manjinskih prava. Tako su izneseni problemi u funkcionisanju Rumunske Pravoslavne Crkve, nemogućnosti pohađanja časova maternjeg jezika i kulture u školi, nemogućnost službene upotrebe jezika u institucijama, i nedostatak medija na sopstvenom jeziku sa uređivačkom politikom koja prati potrebe zajednice. Delegacije obe vlade su sa velikim interesovanjem i strpljenjem saslušale stavove i mišljenja predstavnika vlaške zajednice.\nRazgovori su mada oštri na rečima, protekli u pozitivnoj atmosferi najviše zahvaljujući stavu predstavnika obe vlade Aleksandru Vučiću i Viktrou Ponti da izlaganje bude otvoreno i bez izostavljenih tema. Predstavnici obe vlade pokazali su veliko interesovanje da se teškoće prevaziđu kroz demokratski dijalog uz obostrano uvažavanje. Viktro Ponta je naglasio da se problemi lakše rešavaju u prijateljskoj atmosferi, dok je Aleksandar Vučić izjavo da je očigledno iz stavova vlaških predstavnika kako država nije učinila sve kako bi delu svojih građana omogućila ono što im po zakonu pripada.\nTreba napomenuti da je sličnih sastanaka bilo i ranije, ali da se sve završavalo na lepim rečima i neispunjenim obećanjima. Najupečatljivija su obećanja prethodnih vlada pod kontrolom DS i naročito bivšeg predsednika Srbije Borisa Tadića, koji je neprkidno nagoveštavao rešavanje probelam, nakon čega bi sledile akcije države koje su situaciju dodatno komplikovale a vlašku zajednicu stavljale u još teži položaj. Očigledno je da su prethodne vlade predvođene DS-om vodile nedržavotvornu politiku u istočnoj Srbiji čime je ceo region doveden u tešku situaciju ne samo na planu manjinskih tema. Nerešavanje problema logično, uzrokovalo je njihovo nagomilavanje . Nikada međutim ni Srbija ni Rumunija nisu pokazale ovoliko interesovanje za ovu temu koja u poslednje vreme opterećuje odnose obe zemlje. Da li je to znak da će vlaška zajednica konačno ući u red ravnopravnih građana na karti Evrope ili će se sve završiti po starom oprobanom Balkanskom principu, samo na rečima i bezvrednim obećanjima, ostaje da se vidi.\nAktuelene teme, razgovore, i atmosferu sa skupa možete saslušati i videti na priloženim snimcima niže.\nSnimak posete delegacija dve vlade\nSnimak konferencije za novinare predstavnika vlaške zajednice nakon sastanka\nObraćanje skupu Protojereja Bojana Aleksandrovića vikara RPC u Srbiji\nObraćanje skupu Zaviše Žurža predsednika organizacije “Ariadnae Filum”\nObraćanje skupu Jasmine Glišić predsednika organizacije roditelja koji zele rumunski jezik u Školi\nObraćanje skupu predsednika rumunske vlade Viktora Ponte\nDijalog između Aleksandra Vučića i Bojana Aleksandrovića


Nelt je osnovan 1992. godine kao kompanija čija je osnovna delatnost trgovina. Nakon četiri godine vrednog i predanog rada, postajemo distributer multinacionalne korporacije Procter&Gamble za područje tadašnje SR Jugoslavije. Nedugo potom, počinjemo da distribuiramo proizvode poznatih svetskih kompanija Kraft Foods (Mondelez), Wrigley i SSL na teritoriji današnje Srbije i Crne Gore. Godine 2006. otvaramo moderno opremljen distributivni centar u Dobanovcima, pored aerodroma Nikola Tesla, u centru industrijske zone u Beogradu.\nU skladu sa našom misijom i vizijom, i sa željom da unapredimo naše poslovanje, delatnost širimo na pružanje logističkih usluga, a ubrzo potom i na proizvodnju hrane, kupovinom novosadske mesne industrije Neoplanta.\nVeć 2008. godine, pripojili smo kompaniju Javna skladišta Subotica, i počeli da pružamo usluge trade marketinga. U cilju stalnog poboljšanja i očuvanja konkurentnosti, sertifikovali smo sistem upravljanja kvalitetom prema zahtevima standarda ISO 9001 i implementiranog HACCP sistema, što je pratio početak distribucije farmaceutskih proizvoda i hrane za kućne ljubimce.\nOd 2010. godine Nelt uspešno posluje u Africi. U Angoli, Zambiji i Mozambiku smo zauzeli liderske pozicije u distribuciji robe široke potrošnje a širenje našeg portfolija najpoznatijim brendovima u Africi nam daje za pravo da sa optimizmom gledamo na budućnost poslovanja na Afričkom kontinentu.\n2012. u Srbiji smo implementirali poslovni softver SAP, zamenivši dotadašnje ERP rešenje, čime smo stvorili preduslove za dalji razvoj i strateško širenje. Nakon implementacije u Srbiji u planu je implementacija i u ostalim zemljama Balkana.\nNelt je danas kompanija koja pruža vrhunske usluge u oblasti distribucije, logistike i marketinga, te pokazuje maksimalnu efikasnost i efektivnost u poslovanju. Naši partneri su velike domaće i međunarodne kompanije, čije dugogodišnje multinacionalno iskustvo i znanje u kombinaciji sa našom energijom, fleksibilnošću i kreativnošću, iz godine u godinu donosi rast i uspeh.


Ruski generalštab Pentagonu: Pravite opasne korake na granicama Rusije, sledi odgovor - Sputnjik Srbija\n11:16 02 Jul 2020\n11:05 05.12.2018 (osveženo 11:35 05.12.2018) Preuzmite kraći link\nRaskidajući još jedan sporazum (2001. godine SAD su se povukle iz sporazuma o protivraketnoj odbrani), Sjedinjene Američke Države „pokušavaju da prebace krivicu na Rusiju, koja navodno krši svoje obaveze“, istakao je general.\n„Realna slika je sledeća. Od 2000. godine pozivamo Amerikance da prekinu praksu upotrebljavanja raketa-nišana koje imitiraju balističke rakete srednjeg i kratkog dometa prilikom testiranja sistema protivraketne odbrane, što je zabranjeno Sporazumom“, podsetio je Gerasimov.\nOsim toga, prema njegovim rečima, u Rumuniji i Poljskoj su raspoređeni univerzalni lanseri MK-41 koji mogu da lansiraju krstareće rakete srednjeg dometa, „što direktno krši obaveze prema Sporazum o likvidaciji raketa“. Postoje i drugi problemi o kojima je Rusija „više puta govorila svojim američkim kolegama“, naglasio je Gerasimov.\nRusija protiv raskidanja Sporazuma o likvidaciji raketa\n„S obzirom da se u sali nalaze zvanični predstavnici stranih vojnih ministarstava, želeo bih da preko vas prenesem vašim liderima da ukoliko Sporazum o likvidaciji raketa bude raskinut, to neće ostati bez odgovora sa naše strane“, precizirao je Gerasimov.\n„Vi kao vojni stručnjaci treba da shvatite da neće teritorija Sjedinjenih Američkih Država, već zemlje u kojima su raspoređeni američki raketni sistemi biti objekti kontranapada Rusije“, rekao je on.\nSjedinjene Američke Države izbegavaju određene odredbe Sporazuma o strateškom ofanzivnom oružju (START 3), što omogućava Vašingtonu da ukoliko bude potrebno u najkraćem roku poveća broj nuklearnih bojevih glava za više od 1.200 jedinica, izjavio je načelnik Generalštaba.\n„Nažalost, naši američki partneri su tokom dve godine vršili ponovno opremanje dela svog strateškog ofanzivnog oružja (četiri lansera na 14 podmornica tipa „Ohajo“ i 41 TB V-52N) i jednostrano ih isključili iz evidencije prema Sporazumu. To im daje mogućnost da u najkraćem mogućem roku povećaju potencijale svojih strateških ofanzivnih snaga i povećaju broj bojevih glava za više od 1.200 jedinica“, rekao je on.\nIstovremeno je Gerasimov naglasio da je Rusija u potpunosti ispunila svoje obaveze iz ovog sporazuma. General je izrazio nadu da će američka strana konstruktivno pristupiti rešavanju problema i nastaviti dijalog o produžetku Sporazuma START 3.\nRusija u uslovima rastućeg prisustva NATO-a na svojim granicama i izgradnje elemenata protivraketne odbrane preduzima sve recipročne mere za vojnu bezbednost, naveo je ruski general.\n„Kao odgovor na navodno sve veću pretnju od Rusije povećava se vojno prisustvo NATO-a na našim granicama. U istočnoevropskim zemljama se povećava broj prioritetnih snaga angažovanja, grade se elementi protivraketne odbrane, pripremaju napredni aerodromi, unapređuje se logistika prekograničnog vojnog transporta i stvara se sistem blagovremenog skladištenja oružja i imovine. U ovim uslovima mi preduzimamo sve neophodne kontra-mere kako bismo osigurali vojnu bezbednost države“, zaključio je Gerasimov.\nSporazum o likvidaciji raketa srednjeg i kratkog dometa, Valerij Gerasimov


Potpisan Sporazum za sanaciju i izgradnju 119 stambenih jedinica u Goraždu – Radio Feral\nU srijedu i četvrtak novi pozivi za programe samozapošljavanja i zapošljavanja u TK\nNajveći broj migranata u BiH porijeklom je iz Pakistana i Bangladeša\nVlada TK: Utvrđeni kriteriji za odabir korisnika donacija u svrhu održivog povratka\nFederalni ministar raseljenih osoba i izbjeglica dr.sci. Edin Ramić danas je u Goraždu, sa premijerom Bosansko- podrinjskog kantona Emirom Okovićem i resornom kantonalnom ministricom Sabirom Bešlija, te gradonačelnikom Goražda Muhamedom Ramovićem, potpisao Sporazum o saradnji za četiri podprojekta koji će se na području ovog kantona provoditi u okviru Projekta CEB II – „Zatvaranje kolektivnih centara i alternativnih smještaja“.\nRiječ je o implementaciji tri podprojekta za objekte u vlasništvu Grada Goražda i jednog podprojekta za objekat u vlasništvu BPK-a, a čija ukupna vrijednost iznosi blizu 5,5 miliona eura. Sredstva su osigurana iz kreditnog zaduženja od skoro 2,7 miliona eura, dok je ostatak sredstava doprinos grada i kantona kroz osiguranje zemljišta i dozvola te priključenja na infrastrukturu.\n„Siguran sam da današnji sporazumi predstavlja posebnu radost za 320 raseljenih osoba za koje počinjemo graditi smještaj u 119 saniranih i novoizgrađenih stambenih jedinica. Zato ćemo kao implementatori projekta CEB II, zajedno sa kantonom i gradom, staviti sve resurse na raspolaganje, kako bi se realizirale sve potrebne aktivnosti stekli uslovi za početak radova u 2019. godini“,kazao je ministar Ramić.\nInače, potpisani sporazumi obuhvataju sanaciju 65 postojećih stambenih jedinica za 191 korisnika i izgradnju novog stambenog objekta sa 24 stambene jedinice u kojima će biti smješteno 49 korisnika. Također, uključuje i sanaciju postojećeg i izgradnji novog dijela objekta Staračkog doma u Goraždu smještajnog kapaciteta za 80 korisnika sa pratećom infrastrukturom.\n„Želim naglasiti da je Projekat CEB II od velikog značaja. Pored toga, što rješava pitanje zatvaranja kolektivnih centara i direktno doprinosi razvoju lokalnih zajednica, ovim projektom se osigurava stambeni smještaj za stotine raseljenih porodica širom zemlje. Nažalost, i nakon više od dvije decenije, zbog ogromnih potreba ali i zaborava institucija, još uvijek radimo na stvaranju primjerenih uslova stanovanja za raseljene porodice, kako bi njihova djeca konačno dobila krov nad glavom i mjesto koje će zvati svojim domom“, poručio je ministar Ramić.\nPored danas potpisanih sporazuma za četiri podprojekta, na području BPK-a u toku je realizacije još pet podprojekta, od čega tri u Gradu Goraždu, jedan u Općini Pale Prača i jedan u Općini Foča FBiH. Time će se u okviru Projekta CEB II na području Bosansko-podrinjskog kantona izvršiti sanacija i izgradnja ukupno 218 stambenih jedinica za 574 korisnika, u ukupnoj vrijednosti od 8,5 miliona eura.\n← PIO zatražio da minimalna penzija u 2019. godini bude viša od 370 maraka\nNezaposleni u TK očekuju novi konkurs za podršku zapošljavanju →\nSvi penzioneri će do kraja sedmice dobiti januarske penzije\n08/02/2016 Mirza Musanovic 0\nFBiH: U augustu rođeno 1.937 beba\n11/10/2012 Mirza Musanovic 0\nUkoliko Federalni Dom naroda ne usvoji odluku o privremenom budžetu, Valentin Inzko najavljuje da će iskoristiti Bonske ovlasti i nametnuti odluku\n20/01/2011 Mirza Musanovic 0


Haos u ministarstvu zdravlja zbog pijančenja: 'Iznenađeni smo'\nIzvor: B92, 04.Avg.2021, 12:49\nHaos u ministarstvu zdravlja zbog pijančenja: "Iznenađeni smo"\nU Ministarstvu zdravlja Austrije zaposleni imaju problem sa alkoholom, tvrdi jedan član Kriznog štaba ove ustanove.\nIz ovog resora poručili su da su iznenađeni takvim tvrdnjama kao i da će raditi na njihovom rasvetljavanju.\nNeimenovani "insajder" rekao je bečkom dnevniku "Kronen cajtung", priloživši kao dokaz fotografije, da zaposleni piju tokom radnog vremena. Slike koje je dostavio prikazuju pune ormane alkoholnih pića, pune pepeljare, ali i kante sa ispražnjenim >> Pročitaj celu vest na sajtu B92 << limenkama piva. Uz fotografije on je napisao da to nisu slike iz nekog noćnog kluba već kancelarija u Ministarstvu zdravlja.\nNeimenovano lice navodi da se radi pre svega o zaposlenima u IT sektoru i zdravstvenoj telematici, odsecima koji su radili na izradi "Zelenog posaoša", ali i da je među njima i više odgovornih iz Kriznog štaba i odeljenja za informisanje.\n"Pijančenje je usporilo mnoge procese, a tako i izradu 'zelenog pasoša' ", tvrdi "insajder" lista dodajući da niko ne želi o tome javno da govori iz straha od gubitka radnog mesta.\nU Ministarstvu kažu da su iznenađeni iznetim tvrdnjama, a nakon pregleda video i fotomaterijala je poručeno da će se raditi na rasvetljavanju događaja. Ukazuje se da postoje jasna pravila, koja nalažu da je pušenje dozvoljeno samo u posebnim prostorijama, a alkohol je zabranjen tokom radnog vremena.


Evropa finansira veliki projekat Albanije - Sputnjik Srbija\n09:39 28.04.2021 (osveženo 11:25 28.04.2021) Preuzmite kraći link\nZajmom, koji će se komercijalno odobriti namenskom mehanizmu koji je KEŠ osnovao u svrhu projekta, finansiraće se izgradnja plutajuće solarne farme snage 12,9 megavati, prve plutajuće fotonaponske elektrane ove veličine u Albaniji i Zapadnom Balkanu, koja će ujedno doprineti i komercijalizaciji KEŠ-a, prenosi portal Biznisinfo.\nPostrojenje će se nalaziti na prostoru KEŠ-ove akumulacije hidroelektrana Vau i Dejes, u severnom delu zemlje.\nKEŠ poseduje i upravlja s tri velike hidroelektrane ukupnog kapaciteta 1.350 megavati koje proizvode gotovo 70 posto električne energije u Albaniji.\nEBRD napominje da se ovaj projekat poklapa sa širom ambicijom Albanije da razvije svoj solarni kapacitet, koja je već rezultirala sa dva uspešna projekta koja takođe podržava ova banka - projekat Karavasta od 140 maegavati i projekt Spitale od 100 megavati.\n“Projekat je izvanredan zbog svoje inovativne tehnologije, pozitivnog uticaja na okolinu i komercijalne logike. Takođe ima potencijal da se replicira u širem regionu Zapadnog Balkana, koji ima mnogo hidroelektrana”, izjavio je Frančesko Korbo, regionalni šef EBRD-a za energetiku za Zapadni Balkan.


Crna Gora ima podršku od Višegradske grupe za ulazak u EU - CdM\nCrna Gora ima podršku od Višegradske grupe za ulazak u EU\nMađarsko predsjedavanje Višegradskom grupom (V4) pružilo je aktivnu podršku evropskim integracijama Crne Gore i država Zapadnog Balkana, saopštio je mađarski ambasador u Podgorici, Kristijan Poša, na primopredaji predsjedavanja tog saveza Slovačkoj.\nPartnerstvo zemalja ovog saveza datira od 1991. godine, kada su, u dvorcu Višegradu, u Mađarskoj, Mađarska, Čehoslovačka i Poljska potpisale deklaraciju o saradnji koja se temelji na zajedničkim ciljevima i interesima u procesu evroatlanskih integracija.\nPoša je kazao da je V4 utemeljen na zajedničkoj istoriji, vrijednostima i interesima, kao i da države tog saveza, kako je pojasnio, sarađuju u svim društvenim i političkim oblastima.\n“Zajednički sarađujemo počevši od sastanaka predsjednika i premijera, do operativnih upravljačkih saradnji, kao i zajedničkim nastupanjem na međunarodnim forumima i pregovorima sa trećim državama”, naveo je Poša.\nKazao je i da je ovaj savez uspješan, ne samo u političkom, već i u ekonomskom smislu.\n“To dokazuje da je ukupna privreda država V4 treća najveća u Evrospkoj uniji (EU). U prošloj godini, ekonomski rast država V4 je iznosio između 20 i 40 odsto, što je dvostruko više od prosječnog rasta EU, a u ovoj godini je prosječna stopa rasta oko četiri odsto”, kazao je Poša.\nOn je istakao da V4 nije alternativa Evropskoj Uniji, jer, kako je kazao, svaka država, vidi svoju budućnost u članstvu u EU.\n“Mađarsko predsjedavanje V4 je pružilo aktivnu podršku EU integraciji država Zapadnog Balkana, a trudili smo se i da pitanje istočnog partnerstva bude na dnevnom redu. Takođe, pomažemo rad fonda za Zapadni Balkan, koji ima važnu ulogu u razvijanju regionalne društvene saradnje”, ocijenio je Poša.\nOn navodi i da će V4 nastaviti saradnju sa globalnim akterima, kao što su Koreja, Japan, SAD i Velika Britanija.\n“Po pitanju migracije, za vrijeme Mađarskog predsjedavanja smo stavili akcenat na zaustavljanju ilegalnih migracija i zaštitu spoljnih granica. Između država V4 i Austrije je donijeta odluka o zaštiti granica sa državama koje se nalaze na Zapadnom Balkanu”, pojasnio je Poša.\nAmbasador Slovačke u Crnoj Gori, Roman Hloben, ocijenio je da V4 predstavlja uspješan savez i primjer efikasne regionalne saradnje u oblasti zajedničkih interesa.\n“Slovačka će izvršavati svoje peto predsjedavanje Višegradskom grupom, u ključnom periodu na evropskom prostoru, u vrijeme tekućih pregovora o budućem višegodišnjem finansijskom okviru i pripremi nove Strateške agende za EU. Na to će uticati i izbori za evropski parlament u maju naredne godine, kada slavimo i 15. godina članstva država V4 u EU”, ocijenio je Hloben.\nOn ističe da su države ovog saveza iskoristile svoj potencijal za vrijeme članstva u EU, te da su učvrstile svoj položaj na međunarodnoj sceni.\n“Slovačko predsjedništvo, čiji je moto: “Dinamičan Višegrad za Evropu”, želi uraditi sve za jačanje, unutrašnje dinamike, konkurentnosti i povezanosti Višegradskog regiona, kao integralnog dijela EU”, poručio je Hloben.\nIstakao je i da je savez V4 spreman da aktivno doprinese razgovorima o budućnosti EU.\nCrna Gora je, kako kaže, primjer da region ima kapacitet da se mijenja i gradi evropske standarde, kao i da usvaja evropske vrijednosti.\nKarel Urban, ambasador Češke u Crnoj Gori, kazao je da Višegradska grupa dugoročno podržava prijem naše zemlje u EU.\n“Višegradska grupa bi mogla biti primjer državama Zapadnog Balkana jer se nijesu potvrdile bojazni da će članstvo država V4 u EU smanjiti njihovu efikasnost, već je saradnja dobila na intezitetu.”, pojasnio je Urban.\nOn navodi da će prioriteti novog predsjedništva biti silna Evropa, sigurna sredina i pametna rješenja u razvoju Višegradske grupe.\n“Države V4 će raditi na saradnji sa državama Zapadnog Balkana, sa posebnim naglaskom na Crnu Goru”, poručio je Urban.\nOtpravnica poslova Poljske, Anna Kasprzak, kazala je da će Višegradska grupa biti aktivna u regionalnoj saradnji, u skladu sa, kako je istakla, vrijednostima solidarnosti i jedinstva.\n“Željela bih da ponovim jasan stav Poljske o održavanju dobrog tempa pregovora sa Crnom Gorom i regionom, kao i ostavljanju otvorenih vrata EU za njih. Ne možemo gledati na EU kao na zatvoreni krug, ona treba da bude dinamična i otvorena”, poručila je Kasprzak.\nTagoviČeška Mađarska savez država Slovačka V4 Višegradska grupa\n1 Komentar na "Crna Gora ima podršku od Višegradske grupe za ulazak u EU"\nMarković: Crna Gora će do 2020. imati povoljan ambijent za Start up biznise


Beta 24. oktobra 2020. 12:35\nAdvokat Arianit Koci ocenio je da je optužnica za ratne zločine protiv kosovskog predsednika Hašima Tačija i lidera Demokratske partije Kosova (DPK) Kadrija Veseljija „delimično ili u potpunosti“ potvrdjena jer je Specijalni sud u Hagu ni posle šest meseci od objavljivanja, nije odbacio.\n„Mislim da je optužnica potvrdjena, barem delimično, jer je pretpretresni sudija imao šest meseci da potvrdi ili odbaci optužnicu“, rekao je Koci za Koha ditore.\nSpecijalizovano tužilaštvo podiglo je 24. aprila optužnicu u deset tačaka protiv Tačija, Veselija i drugih osoba, čija imena nisu objavljena, za niz zločina protiv čovečnosti i ratnih zločina, uključujući ubistva, prisilni nestanak osoba, progon i mučenje.\n„Hašim Tači, Kadri Veselji i drugi osumnjičeni krivično su odgovorni za približno 100 ubistava. Zločini uključuju stotine identifikovanih žrtava kosovskih Albanaca, Srba i Roma i političkih protivnika“, navodi se u optužnici.\n„Moje kolege u Specijalizovanim komorama će odgovoriti“, rekao je ranije portparol kancelarije specijalnog tužioca Kris Benet dok su iz samih komora naveli da „dok ne bude objavljena u javnosti, optužnica ostaje poverljiva, kao i postupci u vezi sa njenom revizijom“.\nDodaje se i da će po poslovniku o postupku i dokazima, u slučaju da optužnica bude potvrdjena, ona biti objavljena najkasnije do prvog pojavljivanja optuženog pred sudom.


Hodžaj: Vučić može na Kosovo, uz određene uslove - Televizija Kopernikus TV K::CN\nHodžaj: Vučić može na Kosovo, uz određene uslove\n28/03/2017 | Politika\nMinistar inostranih poslova Kosova Enver Hodžaj izjavio je danas da je premijeru i kandidatu za predsednika Srbije Aleksandru Vučiću dozvoljena poseta Kosovu u sredu 29. marta i da će ona trajati tri sata.\nNa konferenciji za medije sa ministrom inostranih poslova Luksemburga, Hodžaj je rekao da je „posle mnogo uslovljavanja“, odlučeno da se Vučiću dozvoli poseta Kosovu.\nOn je rekao da je to bila teška odluka za Vladu Kosova zbog, kako se izrazio, poslednjih provokacija Srbije ali da je ona ipak doneta u duhu dobre volje prema međunarodnim prijateljima Kosova – Nemačkoj i Evropskoj uniji.\nPrištinski mediji su juče javili da je Vlada Kosova odlučila da „uslovi“ Vučićevu posetu time da u delegaciji ne budu ministar unutrašnjih poslova Nebojša Stefanović i odbrane Zoran Đorđević, kojima je Vlada Kosova prethodno zabranila ulazak na Kosovo.\nHodžaj nije rekao da li je taj uslov postavljen Vučiću prilikom davanja dozvole da poseti Kosovo.


KBC "Zvezdara" i "Dragiša Mišović" izlaze iz KOVID REŽIMA\nKliničko-bolnički centar “Zvezdara” više nema kovid pacijente i prelazi u ne-kovid režim rada, a početkom sledeće nedelje u ne-kovid režim preći će i KBC “Dr Dragiša Mišović”, izjavio je direktor Infektivne klinike KCS dr Goran Stevanović.\nStvanović je istakao da zahvaljujući rezultatima uspešne vakcinacije i sprovedenih epidemioloških mera, broj novoobolelih korona virusom značajno pada, što je omogućilo da pojedine bolnice izađu iz kovid sistema, i da se posveti veća pažnja pacijentima koji nemaju kovid i koji su trpeli u proteklom periodu.\n“Sve to govori u prilog tome da se situacija smiruje, ali i pored toga ne možemo da kažemo da je priča završena, jer direktno od našeg ponašanja i broja vakcinisanih zavisi kako će se nadalje odvijati situacija”, rekao je Stevanović novinarima nakon sastanka direktora kovid bolnica sa ministrom zdravlja.\nStevanović je ukazao da ima primera šta se dešava kada se zajednice previše opuste, poput slučaja Indije, te upozorio da svi i dalje moraju da budu oprezni, jer je, kaže, ovo daleko od “završene priče”.\nStevanović: Ima dovoljno vakcina za sve\nStevanović je izjavio da vakcina ima dovoljno za sve, zahvaljujući tome što se u Srbiji na vreme počelo sa nabavkom.\nStevanović je rekao da isporuke vakcina nisu jednokratne, već kontinuirane i da je ustanovljen šablon po kome one stižu u Srbiju.\n“Od prvog dana “Fajzer” stiže svakog ponedeljka, “Sinofarm” isporučuje velike kontigente odjednom, slično je i sa “Astra-Zeneka” vakcinom. Za sada je dovoljno obezbeđenih doza da svaki građanin može da se vakciniše, dovoljno je samo da želi”, objasnio je Stevanović.\nNaglašava da je praksa da se nabavi više doza nego što je ljudi koji će se vakcinisati, jer može doći do oštećenja pošiljke.\n“Čak i u slučaju da ne potrošimo, te doze se proslede drugima, jer nas je kovid naučio da granice ne postoje i da se, sve što se dešava u jednoj zemlji, odražava i na druge, da smo svi u istom problemu, te stoga moramo biti solidarni”, rekao je Stevanović.\nNa pitanje da li će strani državljani koji su primili prvu dozu “Astra-Zeneka” vakcine u Srbiji moći ovde i da se revakcinišu, Stevanović je odgovori da su oni u sistemu, ukoliko su se prijavili preko e-Uprave, pa će tako dobiti poziv i za drugu dozu.\nFoto: Beta/Dragana Karadarević\nkbc dragiša mišović/kbc zvezdara/kovid režim\nJurić NAPUSTIO sastanak jer Vulin NIJE DOŠAO\nMediji: KBC Zvezdara ponovo prelazi u kovid sistem\nKBC Zvezdara izlazi iz kovid režima posle TRI MESECA


Američke države Ajova, Severna i Južna Dakota u poslednjih dana prijavljuju porast broja slučajeva na dnevnom nivou – dok se u Montani i Ajovi beleži i porast pacijenata koji su prebačeni u bolnicu zbog posledica Kovida 19. - ilustrativna fotografija (Foto: REUTERS/Phil Noble)\nBroj obolelih od koronavirusa u Sjedinjenim Državama priblažava se broju od šest miliona, pokazuju podaci vašingtonskog Univerziteta Džons Hopkins, čime i dalje imaju najveći broj oboleloh u svetu. Takođe, najveći broj smrtnih slučajeva od posledica Kovida 19 zabeležen je u SAD – 182.000.\nUprkos tome – prema broju testiranih građana nalaze se na desetom mestu među državama sveta.\nAmeričke države Ajova, Severna i Južna Dakota u poslednjih dana prijavljuju porast broja slučajeva na dnevnom nivou – dok se u Montani i Ajovi beleži i porast pacijenata koji su prebačeni u bolnicu zbog posledica Kovida 19.\nPovećanje broja novoobolelih zabeleženo je u područjima u blizini dva univerziteta u državi Ajova u kojima je počela nastava koja nije zasnovana na daljinskom modelu. Sličan trend zabeležen je u univerzitetima širom SAD u čije kampuse su se vratili student.\nBroj novoobilelih od koronavirusa u porastu je i u Stardžisu u Južnoj Dakoti nakon održavanja godišnjeg motoskupa na kome se okupilo više od 365.000 učesnika. Zdravstvenaslužba Južne Dakote saopštila je da je najmanje 88 slučajeva povezano sa održavanjem tog skupa.\nOsam meseci nakon izbijanja globalne pandemije broj testiranih građana na Kovid 19 opada poslednjih nedelja.\nBrojni zdravstveni zvaničnici i najmanje 33 američke države odbacile su nove smernice za testiranje na koronavirus, koje je administracija američkog predsednika Donalda Trama objavila prošle sedmice, da građani izloženi virusu koji nemaju simptome – možda nema potrebe da budu testirani.\nSjedinjene Države su od februara zvanično u ekonomskoj recesiji. Delimično otvaranje ekonomije doprinelo je smanjenju broja prijava za pomoć nezaposlenima, koji je u martu dostigao rekordnih 6.8 miliona. U nedelji okončanoj 22. avgusta za program pomoći nezaposlenima prijavilo se 1.06 miliona građana.


Da li će Ukrajina krasti ruski gas - Sputnjik Srbija\nDa li će Ukrajina krasti ruski gas\n19:45 14.11.2016 (osveženo 20:13 14.11.2016) Preuzmite kraći link\nRuski predsednik Vladimir Putin razgovarao je sa nemačkom kancelarkom Angelom Merkel o situaciji u vezi sa tranzitom ruskog gasa do evropskih potrošača preko Ukrajine, saopštila je pres-služba Kremlja.\n„Održan je telefonski razgovor predsednika Rusije Vladimira Putina i saveznog kancelara Nemačke Angele Merkel. Temeljno je razmotrena situacija u vezi sa tranzitom ruskog gasa evropskim potrošačima preko teritorije Ukrajine“, navodi se u saopštenju.\nPutin je skrenuo pažnju na činjenicu da bi zbog hladne zime koju predviđaju meteorolozi moglo doći do povećanog rizika neovlašćene selekcije dela ruskog gasa koji se isporučuje u Evropu od strane Ukrajine u saglasnosti sa postojećim ugovorima.\nDogovoreno je da će o ovom pitanju razgovarati predstavnici Evropske komisije, Ministarstva energetike Rusije i „Gasproma“.\nO narušavanju režima tišine u Donbasu\nLideri Rusije i Nemačke izrazili su zabrinutost zbog konstantnog kršenja režima tišine u Donbasu, navodi se u saopštenju pres-službe.\nSastanak lidera Nemačke, Francuske i Ukrajine pre „normandijskog“\n„Tokom razmene mišljenja o ukrajinskim pitanjima naglašen je značaj nastavka zajedničkog rada za realizaciju Minskog sporazuma, uključujući i rezultate sastanka na najvišem nivou u „normandijskom formatu“ koji je održan 19. oktobra u Berlinu. U tom kontekstu izražena je zabrinutost zbog neprekidnog kršenja režima tišine u Donbasu“, piše u saopštenju.\nPutin i Merkelova su razgovarali i o situaciji u Siriji, kao i nekim temama bilateralne prirode, dodaje se u saopštenju.\nPitanje rešavanja situacije u Donbasu raspravlja se, između ostalog i na sastancima Kontakt grupe u Minsku, koja je od septembra 2014. usvojila tri dokumenta kojima se regulišu koraci za deeskalaciju sukoba. Međutim, razmena vatre se nastavlja i nakon sporazuma o primirju sukobljenih strana.\ntranzit gasa, Angela Merkel, Vladimir Putin, EU, Nemačka, Ukrajina


Vojin Mijatović se oglasio: "Krećemo u akciju, nema se više šta čekati, tražimo hitnu reakciju svih zemalja članica PIC-a!"\nVojin Mijatović se oglasio: “Krećemo u akciju, nema se više šta čekati, tražimo hitnu reakciju svih zemalja članica PIC-a!”\nSDP BiH više neće čekati nikoga jer je ugrožen Ustavno-pravni poredak Bosne i Hercegovine. Juče smo zaključili i krećemo u akciju, kazao je potpredsjednik SDP-a Vojin Mijatović.\n“Tražimo hitnu reakciju svih zemalja članica PIC-a! Tražimo od članica Socijalističke Internacionale potpunu izolaciju svih političkih aktera koji narušavaju Ustavno-Pravni poredak BiH”, rekao je Mijatović, te najavio 25.novembra veliki skup u Brčkom za državu BiH.\nPotpredsjednik SDP BiH će kako kaže, poslati pismo sa konkretnim informacijama o ugrožavanju Općeg okvirnog sporazuma za mir u Bosni i Hercegovini svim strankama članicama Socijalističke internacionale i Partije evropskih socijalista.\nOvo će, navodi ujedno biti i poziv za hitnim reagovanjem svih članica kroz institucije Evropske unije u smjeru zaštite suvereniteta Bosne i Hercegovine i poduzimanja mjera na sankcionisanju svih antidržavnih i antievropskih snaga u Bosni i Hercegovini.\n“SDP BiH će tražiti hitno održavanje odvojenih sastanaka sa Visokim predstavnikom u Bosni i Hercegovini, Christianom Schmidtom i specijalnim predstavnikom Evropske unije u Bosni i Hercegovini, Johannom Sattlerom sa ciljem zaštite ustavnog poretka Bosne i Hercegovine, provedbe Dejtonskog sporazuma, sankcionisanja onih koji javno i otvoreno krše Ustav i sporazum, razmjene informacija o mogućim, nužnim sankcijama Evropske unije za sve dužnosnike koji krše Dejtonski sporazum i osporavaju presude međunarodnog suda za ratne zločine i Evropskog suda za ljudska prava”, kaže Mijatović.\nDodaje da će u isto vrijeme SDP BiH zatražiti održavanje hitnih sastanka sa ambasadorima država svjedoka Općeg okvirnog sporazuma za mir u Bosni i Hercegovini kako bi ih upozorili na moguće posljedice Dodikove retorike koja bi mogla izazvati reakciju nacionalista koji čekaju svoju priliku za obračun na svim stranama.\n“Zaključeno je kako će SDP BiH u sklopu obilježavanja 25. novembra, Dana državnosti Bosne i Hercegovine u Brčkom organizovati skup sa kojeg će jasno biti poslane poruke o nedjeljivosti države Bosne i Hercegovine i nepobitnoj ravnopravnosti svih građana na svakom pedlju Bosne i Hercegovine”, rekao je Mijatović.


ATLETIKA: Proglašeni najbolji za prošlu godinu - Atletika, Vesti, Ostali sportovi\nHotSport»Atletika, Vesti, Ostali sportovi»ATLETIKA: Proglašeni najbolji za prošlu godinu\nStrahinja Nikolić| 2019-02-07T16:59:46+02:00\t7. feb 2019. 16:37|0 komentara|HotSport\nZaokružena je još jedna atletska godina koja iza sebe ostavlja mnogo uspeha. Događaj je otvorio predsednik Atletskog saveza Srbije, Veselin Jevrosimović koji se obratio svim prisutnima:\n– Funkcija predsednika jednog od najuspešnijih granskih sportskih saveza u Srbiji predstavlja izuzetnu čast i ponos pogotovo nakon završene godine u kojoj je Ivana Španović osvojila zlatnu medalju na Svetskom prvenstvu u dvorani i tako ušla u istoriju kao prvi atletičar naše zemlje koji se okitio najsjajnijim odličjem na najvećoj atletskoj smotri. Taj uspeh prati još 59 medalja koje su osvojili naši reprezentativci na međunarodnim takmičenjima tokom protekle godine. Zato najveću zaslugu za uspeh domaće kraljice sportova imaju atletičari i njihovi treneri koji su svojim vrhunskim rezultatima na domaćem i međunarodnom nivou dokazali da naša škola atletike ima vrhunsku perspektivu, što govori i da mi u Atletskom savezu Srbije posvećeno radimo za budućnost ovog sporta.\n• Jovana Mićić, mladja pionirka\n• Dzemal Hasanović, mladji pionir\n• Nemanja Dostanić, stariji pionir\n• Adriana Vilagoš, starija pionirka\n• Nikola Mujanović, mladji junior\n• Ivana Ilić, mladja juniorka\n• Elzan Bibić, stariji junior\n• Anja Lukić, starija juniorka\n• Aleksa Kijanović, mladji senior\n• Milica Gardašević, mladja seniorka\n– Atletski savez Srbije pored nacionalnih šampionata ove godine će već 20. februara organizovati 4. Serbia Open Indoor Meeting. Do sada je prijavljeno više od 100 atletičara iz preko 30 zemalja Evrope i sveta. Nama je izuzetno važan nastup naše najbolje Atletičarke Ivane Španović koja će nastupiti pred beogradskom publikom i onda otići na evropsko prvenstvo na kojem brani zlatnu medalju. Ono što nas posle prvi put očekuje jeste 31. marta “Porodična trka“, koja će se organizovati na Dorćolu. Od međunarodonih događaja, oragnizovaćemo u Kraljevu na novom atletskom stadionu šampionat Balkana, a tokom jeseni nas očekuje i prvo izdanje Serbian maratona, sa završnicom u Beogradskoj Areni, istakao je Branković, i poželeo svim sportistima uspešnu sezonu.\nKompanija T group dodelila je svim dobitnicima, Ice-watch satove na poklon.\nTAGOVI: atletika, Ivana Španović, Strahinja Jovančević


Dio sredstava privrednicima Prijedora koji su pretrpjeli štete od poplava - Kozarac.ba\nPitanje raspodjele preostalih sredstava Fonda solidarnosti, bila je jedna od tema razgovora gradonačelnika Marka Pavića i ministra finansija RS Zorana Tegeltije.\nPavić je podsjetio da su katastrogalne poplave 2014. godine pored građana, pogodile i dio privrednih subjetaka. Ukupne štete na području Prijedora procijenjene su na 15.020.000 KM. Štete u poljoprivredi procijenjene su na blizu 3.500.000 KM.\n-Građani su na vrijeme dobili sredstva iz Fonda solidarnosti, grad je dio svojih sredstava uložio na vrijeme, ali su ostali privredici koji nisu iz Fonda dobili sredstva. Fond solidarnosti se gasi 31. decembra ove godine i dio sredstava će pripasti privrednicima Prijedora koji su pretrpjeli štete od poplava, i te štete moraju da se procijene – rekao je Pavić.\nMinistar Tegeltija je rekao da će nadležni organi Fonda dogovarati koliko kojoj lokalnoj zajednici treba da pripadne raspoloživih sredstava, a samim lokalnim jedinicama i privrednicima kojima su ta sredstva namjenjena, biće prepušteno da donesu konačnu odluku o raspodjeli.


Srbija predstavila Drugi i treći periodični izveštaj o primeni Konvencije o pravima deteta na 74. sednici UN Komiteta za prava deteta održanoj 24. januara 2017. godine u Ženevi\nDelegacija Republike Srbije je predstavila Drugi i treći periodični izveštaj o primeni Konvencije o pravima deteta na 74. sednici Komiteta za prava deteta održanoj 24. januara 2017. godine u Ženevi.\nKancelarija za ljudska i manjinska prava Vlade Republike Srbije je u saradnji sa kancelarijom UNICEF-a u Beogradu organizovala praćenje zasedanja za decu i mlade iz Dečjeg informativno kulturnog servisa Centra za prava deteta iz Beograda, decu i mlade iz omladinskog kluba Užičkog centra za prava deteta i decu i mlade aktiviste programa Društva za razvoj dece i mladih - Otvorenog kluba iz Niša. Deca i mladi iz pomenute tri grupe su svojevremeno pripremili "Izveštaj o ostvarivanju prava deteta u Republici Srbiji". Najvažniji rezultati ovog izveštaja našli su svoje mesto i u pomenutom državnom izveštaju.\nUz podršku organizacije Save the Children predstavnice Centra za prava deteta su prisustvovale predstavljanju izveštaja na održanoj sednici u Ženevi. Da li i u kojoj meri se prava deteta ostvaruju u Republici Srbiji Komitet za prava deteta izneće u svojim zaključnim zapažanjima, a Centar za prava deteta će u svojim daljim aktivnostima pratiti sprovođenje preporuka Komiteta za prava deteta upućenih Republici Srbiji.


Zamjenik predsjedavajućeg Skupštine HNŽ/K Šerif Špago sastao se danas sa šefom Ureda OSCE-a u Mostaru Williamom Ozkaptan\nobjavljeno u 11.04.2019 18:28:16 Novosti\nGlavne teme sastanka bile su završetak konstituisanja Skupštine Hercegovačko – neretvanske županije/kantona, te pregovori oko uspostavi izvršne vlasti u Županiji/Kantonu. Istaknuta je potreba da se ova pitanja što prije riješe kako bi se nastavilo sa neophodnim reformskim procesima u oblastima iz nadležnosti Županije/Kantona.\nŠpago i Ozkaptan su razgovarali o trenutnoj sigurnosnoj situaciji u Županiji/Kantonu, kao i o izboru i imenovanju komesara policije HNŽ/K, te o mogućim posljedicama po sigurnost zbog neimenovanja komesara.\nUsaglašen je stav da Vlada HNŽ/K treba što prije imenovati vršioca dužnosti komesara iz reda policijskih službenika koji ispunjavaju zakonske uslove, te nakon konstituiranja Skupštine HNŽ/K , potrebno je pokrenuti proceduru za izbor i imenovanje Neovisnog odbora za izbor i reviziju, koji bi proveo i okončao proceduru izbora komesara, što bi omogućilo i rješavanje i drugih otvorenih pitanja u oblasti sigurnosti.\nNa sastanku su razmjenjena mišljenja i o drugim pitanjima koja su u fokusu Misije OSCE, a odnose se na borbu protiv korupcije, prosvjete i položaj mladih, te pitanje stvaranja uslova za održavanje lokalnih izbora u Gradu Mostaru.\nNastupna posjeta veleposlanika Države Katar Hercegovačko - neretvans...\nZamjenik predsjedavajućeg Skupštine Hercegovačko – neretvanske županije/kantona Špago �...\nobjavljeno u 28.03.2019 11:58:27\nNa nastavku Prve izvanredne sjednice Skupštine Hercegovačko – neretvanske županije/kanton...\nobjavljeno u 31.12.2018 13:43:36


PROŠLOST MORAMO DA OSTAVIMO IZA Zvezda ušla u novu godinu, Milan Borjan bitna tema - Sportal\nP. L. - Vest objavljena: 17:01 - 12.01.2022\nFudbaleri Crvene zvezde danas zvanično startuju sa trenažnim procesom, a već sutra crveno-beli putuju na pripreme u Tursku (Antalija) gde će boraviti od 13. januara do 3. februara. Šef stručnog štaba Dejan Stanković izneo je očekivanja pred nove izazove\nFudbaleri Crvene zvezde danas zvanično startuju sa trenažnim procesom, a već sutra crveno-beli putuju na pripreme u Tursku (Antalija) gde će boraviti od 13. januara do 3. februara. Šef stručnog štaba Dejan Stanković izneo je očekivanja pred nove izazove koje ih očekuju.\nIstakao je trener tima da je klub bio spreman na to da kompletne pripreme obavi u Turskoj.\nŠef stručnog štaba Zvezde je govorio i o novom pojačanju tima u zimskom prelaznom roku - Ohiju Omojuanfou.\nZvezda je dobila i pojačanje o stručnom štabu, a reč je o bivšem fudbaleru Crvene zvezde - Nenadu Sakiću.


Tag / Dečko / Vesti online\nKatarina Živković: Želim dečka od 100 kila\nPevačica otkriva da je posle duge veze sa manekenom promenila kriterijume i da je poželela da proba malo korpulentnije muškarce.\nNives Celzijus objavila oglas za dečka\nNives Celzijus je sama i izgleda usamljena. Zato je odlučila da na svom instagram profilu napravi neku vrstu konkursa za novog dečka. Ona je ispod jedne slike stavila deo intervjua koji je dala za...\nVaš novi dečko NE mora baš sve da zna\nReći ili prećutati? Teško pitanje, ali treba znati da previše otkrivanja može da izazove probleme. Neke stvari morate da kažete, to je sigurno, ali ovo nije ta lista. Ovo je lista stvari koje...\nMilica Pavlović: U Novoj godini želim dečka!\nJedna od najpopularnijih zvezda “Granda” Milica Pavlović, ostavila je iza sebe više nego uspešnu godinu. Izdala je album prvenac “Govor tela” sa koga se nekoliko pesama izdvojila kao...\nPuls 1 komentar\nDejana: Istina je da mi je dečko u zatvoru!\nManekenka Dejana Živković potvrdila je pisanje pojedinih medija da se njen sadašnji dečko nalazi iza rešetaka\nFOTO: Ovo je dečko Mimi Oro\nMlađani Kosmajac šutnuo Bojanu Rajić?\nIva Štrljić našla dečka - doktora\nIva Štrljić je konačno našla dečka! Kako mediji saznaju, glumica je već dva meseca u vezi sa hirurgom.\n"Dečka krijem iz iskustva a ne od njegove žene"\nFolk pevačica Indira Aradinović Indi može da se pohvali da joj je baš krenulo u poslednje vreme. Skinula je veliki broj viška kilograma i srećno je zaljubljena, ali identitet svog dečka i...\nVerila se Kameron Dijaz?\nIako je nekoliko puta isticala da je srećna kao slobodna devojka, glumica Kameron Dijaz je izgleda na korak od izgovaranja sudbonosnog da.\nU krevetu sa Gocom Tržan\nPevačica Goca Tržan objavila selfi iz kreveta sa novim-starim dečkom Rašom.


MOTOR blog » Volkswagen zvanično vozilo Evropskog atletskog prvenstva u dvorani 2017. Volkswagen zvanično vozilo Evropskog atletskog prvenstva u dvorani 2017. – MOTOR blog\nU press centru beogradske Kombank Arene danas je održana konferencija za medije Atletskog saveza Srbije i kompanije Porsche SCG, gde je kao kruna dugogodišnje izuzetno uspešne saradnje ove dve institucije, za zvanično vozilo Evropskog atletskog prvenstva u dvorani 2017. imenovan Volkswagen.\nKompanija Porsche SCG je po završetku konferencije zvanično uručila 38 vozila marke Volkswagen na korišćenje atletičarima i organizatorima Evropskog atletskog prvenstva u dvorani, koje sa nestrpljenjem očekujemo u “Kombank Areni” od 03. do 05. marta 2017. godine.\n,,Veoma smo ponosni na činjenicu da smo u društvu velikih i uspešnih sportista i njihovih trenera. Dugogodišnja saradnja koju imamo sa Atletskim savezom Srbije na obostrano zadovoljstvo se nastavlja i na ovom veoma važnom takmičenju, kako za sve naše sportiste tako i za njihove kolege iz Evrope. Beograd i Srbija imaju privilegiju da budu domaćini ovako velikom takmičenju, a Volkswagen, sa svojim modelima Tiguan, Passat i Caddy, ima tu čast da bude zvanično vozilo prvenstva i pomogne u organizaciji”, rekao je Milan Lazić.\nVolkswagen zvanično vozilo Evropskog atletskog prvenstva u dvorani 2017. was last modified: March 8th, 2017 by Goran Aničić


Prostor za delovanje civilnog društva na Zapadnom Balkanu se sužava | Nova Ekonomija\nProstor za delovanje civilnog društva na Zapadnom Balkanu se sužava\nFoto: Globalna inicijativa screenshot\nProstor za delovanje civilnog društva neprestano se smanjuje na Zapadnom Balkanu, organizacije su pod sve većim pritiskom vlasti, a aktivisti su sve više zabrinuti zbog svoje bezbednosti. Problemi nevladinog sektora i modeli po kojima se organizacije civilnog društva u regionu bave pitanjima organizovanog kriminala i korupcije bili su tema onlajn diskusije na kojoj je predstavljen novi izveštaj Globalne inicijative "Snažniji zajedno: Jačanje otpornosti civilnog društva na zapadnom Balkanu".\nMalo je organizacija civilnog društva (OCD) na zapadnom Balkanu koje se direktno bave organizovanim kriminalom ili korupcijom. To je iznenađujuće s obzirom na uticaj i pretnje organizovanog kriminala u regionu.\nOCD koje se bave ranjivostima na organizovani kriminal i korupciju, ili koje rade na pitanjima kao što su upotreba droga, reintegracije nakon zatvorske kazne, slobode medija, pitanja životne sredine i marginalizovanih grupa ipak postoje.\n"Preko sto hiljada organizacija civilnog društva registrovano je širom zapadnog Balkana, koje se bave ljudskim pravima, demokratizacijom društva i vladavinom prava, kulturom, pitanjima mladih i obrazovanja. Svega nekoliko njih se bavi pitanjima korupcije i organizovanog kriminala", navela je diskusiju Kristina Amerhauzer iz Globalne inicijative.\nNajveći problemi sa kojima se OCD suočavaju su sistemski nedostaci koordinacije i solidarnosti među organizacijama i malo sredstava za širenje i razmenu uspeha i dobre prakse.\nProblem predstavlja i to što zaposleni u ovim organizacijama često nisu zaposleni za stalno, već rade na projektnoj osnovi.\nVečina finansiranja je dolazi iz međunarodnih izvora, uglavnom se radi o kraćem oblicima podrške koji se uglavnom fokusiraju ne veće projekte, organizacije i gradove.\nLokalno finansiranje i finansiranje od strane lokalnih vlasti "uglavnom zahteva nešto zauzvrat", pokazuje izveštaj Globalne inicijative.\nPored toga, ponekad nedostaje svest o vezama između organizovanog kriminala i osnovnih pitanja socijalne zaštite i razvoja, što stvara strukturnu prepreku za izgradnju otpornosti na organizovani kriminal.\nPored izazova koji predstavlja organizovani kriminal, ove grupe često su posmatrane kao „autsajderi“ i od strane lokalnih vlasti i vlada širom regiona.\nMilan Stefanović, predstavnik NVO Protecta, kaže da se OCD širom Srbije suočavaju sa pritiskom lokalnih vlasti, kao i same Vlade.\n"Protecta je počela sa radom 90-ih godina u cilju da se bori protiv vlasti Slobodana Miloševića i organizovanog kriminala. U to vreme OCD su posmatrane kao izdajnici u Srbiji, mi smo često bili hapšeni. Praktično 23 godine kasnije, imam utisak da se ništa nije promenilo u Srbiji", rekao je Stefanović.\n"Imam utisak da sam protraćio život, a da je demokratski napredak minimalan. Organizacije civilnog društva su i dalje državni neprijatelji", naglasio je Stefanović.\nStefanović je rekao da je u ovakvim uslovima organizacijama civilnog društva veoma teško da rade, a kamoli da se bore protiv korupcije i organizovanog kriminala.\nRad organizacija civilnog društva širom zapadnog Balkana od vitalnog je značaja za borbu protiv organizovanog kriminala u regionu, saglasni su učesnici u diskusiji.\nOni pružaju obuku i podršku novinarima koji izveštavaju o kriminalu i korupciji, uče mlade u regionu o rizicima nelegalnih aktivnosti i načinima da se tome suprotstave, i podržavaju ljude koji su pogođeni tim zločinima.\nIzveštaj pokazuje da su pojedinci i grupe u zajednici u stanju da izgrade svoje individualne i kolektivne kapacitete za reagovanje i oporavak od organizovanog kriminala.\nOvaj izveštaj pokazuje da hrabre i posvećene OCD širom zapadnog Balkana rade isto, ali da bi im koristila dalja podrška koja bi pomogla u jačanju otpornosti zajednica, zaključuje se u diskusiji.


Medjusobno odmeravanje snage braće Tončev\nIzvor: JUGpress.com, 25.Apr.2021, 12:16\nSurdulički superligaš ekipa Radnika u predhodnoj sedmici imala je dva izuzetno teška meča u Beogradu. I, to oba sa beogradskom Crvenom Zvezdom, najpre u prvnestvenoj utakmici a potom i u našem najmasovnijem takmičewu, Kup-u Srbije. Cela fudbalska Srbija imala je prilike da vidi da su se fudbaleri Radnika hrabro isprsili ekipi Crvene Zvezde i da se šampion dosta namučio da bi slavio pobede u oba susreta.Od danas ekipa Radnika okreće se ka novim izazovima, a to je nastavak >> Pročitaj celu vest na sajtu JUGpress.com << prvenstvene trke u Super ligi Srbije.\nDanas od 14,30 časova, u okviru 33.kola na Gradskom stadionu u Surdulici stiže ekipa niškog Radničkog, što je i ,,derbi juga” i prvih komšija, a u isto vreme i bratsko odmeravanje snaga porodice Tončev. Surdulički Radnik pod dirigentskom palicom Novice Tončeva ,u poslednjoj deceniji, od zonaša vinuo se u sam vrh našeg fudbala, kako u takmičarskom smislu, tako i u infrastrukturnom delu, dok superligaša sa ,,Čaira” uspešno predvodi brat Ivica. Trener surduličkog superligaša Slavoljub Đorđević podseća da je njegova ekipa u protekloj nedelji imala dva tešaka meča sa Crvenom Zvezdom, ali i pored toga , u današnji susret sa Radničkim ulazi sa željom da iz njega izađe kao pobednik i pored toga što imaju neke kadrosvkeprobleme u svojoj ekipi. – Posle dve izuzetno teške i iscrpljujuće utakmice sa Crvenom Zvezdom u četiri dana, igramo sa Radničkim iz Niša, velikim klubom koji je skoro promenio trenera i mogu reći da se odmah vidi njegov rad. Ekipa jako dobro stoji i agresivna je, a verujem da dolaze sa imperativom pobede jer im trebaju bodovi. Što se tiče nas, stvorili su nam se dodatni kadrovski problemi s kojima ulazimo u ovo kolo. Pored dva kapitena, Stevanovića i Djordjevica koji su duže vreme povređeni, na listi igrača sa povredama pridružio se i Jokić koji je dobio jak udarac u zglob protiv Zvezde i veliko je pitanje dal će igrati. A kad je reč o kartonima, tu je Uroš Stojanović koji je dobio karton u utakmici protiv Zvezde. No, iako imamo veliki problem u zadnjoj liniji, ipak sam optimista i verujem da će igrači na koje računam, sigurno dati sve od sebe da pobedimo Radnički – uveren je Slavoljub Đorđervić prvi strateg Radnika. Zbog propisanih zdravstveno-bezbednosti mera današnja utakmica se igra bez prisustva publike, a za ovaj susret određene je sudijska ekipa, u sastavu: Glavni sudija: Stanko Ostraćanin Pomoćnici: Srđan Minić i Nenad KurčubićČetvrti sudija: Marko SrećkovićSudijski učinak na ovom meču, preciznim i stručnim okom meriće, posmatrač suđenja Ninoslav Spasić, a delegatsku dužnost obavljaće Dragan Stojiljković.


Dan online - Ekonomija: Kriju gubitak - 2018-12-07\nEkonomija U MONTENEGROERLAJNZU TVRDE DA NIKAD NIJESU BOLJE POSLOVALI Kriju gubitak\nBanjević je kazao da će nacionalni avioprevoznik u ovoj godini prevesti ukupno oko 640 hiljada putnika.\n– Aerodromi Crne Gore u ovoj godini bilježe rast broja opsluženih putnika u odnosu na prošlu godinu. Pritom se učešće MA u ukupnom broju prevezenih putnika, odnosno ukupnom saobraćaju nije smanjilo, već je ostalo između 25 odsto u toku ljetnje sezone i blizu 40 odsto u toku zimske – kazao je Banjević.\nOn je saopštio da to znači da je MA dao doprinos u smislu povećanja broja putnika i veće dostupnosti Crne Gore, što je povoljno uticalo na turističku i cjelokupnu privredu.\nIz MA su saopštili da su komercijalni pokazatelji za 11 mjeseci ove godine najbolji u istoriji poslovanja kompanije.\n– Najbliži 11-mjesečni rezultat u prethodnim godinama je za 19 hiljada putnika ispod ovogodišnjeg, a ostvaren je sa većom flotom i sa 2,39 hiljada letova više, nego što je to bio slučaj za 11 mjeseci ove godine – precizira se u saopštenju.\nMA je u periodu od januara do kraja septembra ove godine prevezao ukupno 611,94 hiljade putnika u sve tri kategorije saobraćaja, sa flotom do šest aviona i na 7,3 hiljada letova u redovnom i čarter saobraćaju.\nIz kompanije su dodali da je prosječna popunjenost putničke kabine za 11 mjeseci ove godine iznosila 70 odsto.


Dodik poziva na dogovor - Sputnjik Srbija\n21:57 11.12.2015 (osveženo 21:58 11.12.2015) Preuzmite kraći link\n„Zaključci Vlade Srpske su veoma jasni. Nemamo nijedan problem ukoliko se ne pokuša delovati na isti način kao juče, a ukoliko se pokuša — Republika Srpska će isto delovati“, poručio je Dodik.\nOn je rekao da je jedino realno da se utvrdi novi protokol o saradnji, jer Republika Srpska nema razloga da bilo šta skriva, pa čak ni one koji su eventualno počinili ratne zločine, što je pokazivala dugi niz godina.\n„Međutim, ovde nije reč samo o tome, već je reč o zloupotrebi kako bi se verovatno sakrila opšta aktivnost koja je u poslednje vreme daleko važnija, a to su terorizam na području BiH, terorističke grupe u BiH, teroristička naselja koja okupljaju teroriste i njihove grupe i sada se ponovo problematizuje Republika Srpska na pitanju koje uopšte nije važno“, istakao je Dodik.\nOn je naglasio da niko od pripadnika policije Srpske ne bi juče sprečio i onemogućio pripadnike SIPA da izvrše pretres zajedno sa njima, ali oni su to uradili u prostorijama Policijske stanice na svoj način i mimo saradnje sa policijom Srpske, što je nedopustivo.\n„Kada bi policija Srpske pretresala prostorije SIPA u Banjaluci svi zapadnjaci bi se digli da nam kažu kako se mora poštovati nešto drugo“, konstatovao je Dodik.\nOn je rekao da u BiH treba da postoji koordinacija u radu, koju je SIPA juče prekršila, podsetivši da SIPA nije nadređena Policiji Republike Srpske.\n„Ako neko hoće provokaciju, mogu da pokušaju da urade istu stvar kao juče. Mi ih pozivamo da to ne rade, već da sednemo i dogovorimo nove protokole i procedure na koji način je moguće ovde raditi. Ukoliko budu istrajali na svom ponašanju od juče, onda neka računaju da ćemo i mi istrajati na provođenju naših zaključaka“, poručio je predsednik Srpske.\nNeophodno razgovarati o ponašanju Srba u zajedničkom institucijama\nMilorad Dodik je istakao je da je neophodno razgovarati o ponašanju Srba u zajedničkim institucijama BiH, koje je na neki način dovelo do jučerašnje akcije Agencije za istrage i zaštitu (SIPA).\nDodik je naglasio da je reč o Policijskoj stanici koja je sastavni deo Republike Srpske, što znači da ugrožavanje policije predstavlja ugrožavanje same Republike.\nKomentarišući tvrdnje ministra bezbednosti BiH Dragana Mektića da je reakcija Republike Srpske o prekidu saradnje sa zajedničkim institucijama proizvedena zbog istraga koje je pokrenulo Tužilaštvo BiH protiv banaka i preduzeća u Srpskoj, Dodik je istakao da u Republici Srpskoj niko nije zabranio istragu ni protiv koga.\n„Ne prihvatam Sud i Tužilaštvo BiH ni u čemu osim da se bavi sa mnom. Ako hoće da se bave pitanjem zloupotreba u bankama, neka izvole, niko ih nije sprečio da uđu u ’Pavlović banku‘, ’Bobar banku‘ ili bilo koju drugu banku i bilo koje drugo preduzeće“, rekao je Dodik novinarima u Banjaluci.\nOn je dodao da Mektić radi svoj posao i ima pravo da govori i radi šta god misli da treba, ali da se mora poći od onoga što bi Mektić i svako drugi trebalo da poštuje, a to je ustavni položaj Republike Srpske.\nDodik: Rusija je važan faktor očuvanja Dejtona\n„Podsećam ih da je prema Ustavu BiH bezbednost u nadležnosti entiteta, a ne BiH. Bilo bi pametnije da smo čuli poziv da sedemo i dogovorimo se, to se od kadrova iz Republike Srpske u najmanju ruku očekuje, a ne da budu oštriji u osudi Srpske nego neki drugi“, naglasio je Dodik.\nDodik je pozvao Mektića da se u saradnji sa nadležnim ministrima iz Republike Srpske naprave nove procedure, u kojima će se poštovati dignitet, dostojanstvo i nadležnosti Republike Srpske.\nterorizam, nadležnosti, razgovor, dogovor, Sipa, Milorad Dodik, Republika Srpska


Hrvatski EU parlamentarci žele federalizacijom podijeliti BIH – Magazin Plus\nHome/Politika/Hrvatski EU parlamentarci žele federalizacijom podijeliti BIH\nStranka demokratske akcije (SDA) izrazila je očekivanje da će Rezolucija o stanju u Bosni i Hercegovini koja je pred članovima Komiteta za vanjske poslove Evropskog parlamenta odražavati stvarno stanje i stvarne potrebe države i njenih građana.\nTakođer, u ovoj stranci očekuju da će tekst Rezolucije biti baziran na evropskim standardima i principima te na poštivanju prava BiH da suvereno rješava pitanja unutarnjeg uređenja.\nZa SDA je neprihvatljivo da Rezolucija sadrži bilo kakve formulacije koje prizivaju nove etničke i teritorijalne podjele kao što je pojam “federalizam” ili isticanje etničkog principa na uštrb građanskog.\n– Federalizam koji se spominje u amandmanima nekih parlamentaraca iz Republike Hrvatske zapravo je prizivanje podjele BiH na etničkim principima koja nije ostvarena ni ratnim sredstvima – stava su u SDA.\nOcjenjuju da takve formulacije mogu samo nanijeti štetu evropskom putu BiH i kod najvećeg broja građana poljuljati povjerenje u Evropsku uniju, saopćeno je danas iz Službe za odnose s javnošću SDA.


Rusija produžila zabranu uvoza hrane iz zemalja Zapada | PCNEN\nRusija produžila zabranu uvoza hrane iz zemalja Zapada\nObjavljeno: 30.06.2017, 18:01h\nRuski predsjednik Vladimir Putin je danas produžio do kraja 2018 zabranu uvoza hrane iz zapadnih zemalja, kao odgovor na sankcije SAD i EU protiv Moskve zbog aneksije Krima i rata u Ukrajini. U predsjedničkom dekretu se navodi da se do “31. decembra 2018. godine… da bi se odbranili ruski nacionalni interesi”, produžava zabrana na uvoz većine prehrambenih proizvoda iz zapadnih zemalja, uglavnom članica Evropske unije. Ove mjere su na snazi od avgusta 2014. i zabranjuju uvoz većine prehrambenih proizvoda iz zemalja koje su kaznile Rusiju zbog aneksije Krima u martu te iste godine i njene navodne podrške separatistima na istoku Ukrajine, podsjeća Beta. Ruski embargo je od tada produžen dva puta, kao odgovor na proširenje evropskih ekonomskih sankcija Rusiji. Evropska unija je u srijedu produžila sankcije protiv Rusije do 31. januara 2018. godine.\nRuski predsjednik Vladimir Putin je danas produžio do kraja 2018 zabranu uvoza hrane iz zapadnih zemalja, kao odgovor na sankcije SAD i EU protiv Moskve zbog aneksije Krima i rata u Ukrajini.\nU predsjedničkom dekretu se navodi da se do “31. decembra 2018. godine… da bi se odbranili ruski nacionalni interesi”, produžava zabrana na uvoz većine prehrambenih proizvoda iz zapadnih zemalja, uglavnom članica Evropske unije.\nOve mjere su na snazi od avgusta 2014. i zabranjuju uvoz većine prehrambenih proizvoda iz zemalja koje su kaznile Rusiju zbog aneksije Krima u martu te iste godine i njene navodne podrške separatistima na istoku Ukrajine, podsjeća Beta.\nRuski embargo je od tada produžen dva puta, kao odgovor na proširenje evropskih ekonomskih sankcija Rusiji.\nEvropska unija je u srijedu produžila sankcije protiv Rusije do 31. januara 2018. godine.


U planu projekti za pomoć predškolskim ustanovama – Mladi Nikšića\nMinistarstvo prosvjete i UNICEF Crna Gora, zajedno sa UNDP, planiraju novi projekat adaptacije i opremanja određenog broja prostorija u ustanovama za predškolsko vaspitanje i obrazovanje i obuku kadra koji će raditi sa djecom, primarno na sjeveru države, prenosi agencija MINA.\nTo je rečeno na sastanku ministra prosvjete Damira Šehovića sa šefom kancelarije UNICEF-a u Crnoj Gori, Osamom Makavi Kogalijem.\nSagovornici su se složili da razvoj u ranom djetinjstvu treba da bude predmet posebne pažnje i velikih napora, s obzirom na to da taj period ima presudan uticaj na formiranje ličnosti.\nKogali je istakao da je saradnja sa drugim resorima po ovom pitanju imperativ, budući da rani period života ne zahtijeva samo kvalitetno obrazovanje, već posvećivanje svakom segmentu razvoja djeteta.\n“Konstatovan je i veliki uspjeh kampanje Ministarstva i UNICEF-a za povećanje obuhvata djece predškolskim vaspitanjem i obrazovanjem, posebno na Sjeveru, te potreba da se ta kampanja, uz rad na proširenju predškolskih kapaciteta, nastavi”, kaže se u saopštenju.\nPrema riječima Kogalija, koraci koje je Crne Gora načinila u inkluzivnom obrazovanju su dobri, pa ih je potrebno dalje širiti.\nKao predmet posebne pažnje identifikovana je i potreba stvaranja kadra za tržište rada, pa je kao dobar kurs ocijenjeno usmjerenje Crne Gore na dualno obrazovanje, paralelno učenje i rad kod poslodavca. “Razgovarano je i o potrebi zajedničkog rada na eliminisanju bilo kog vida nasilja u školama. Dogovoren je i nastavak saradnje sistemskim uvođenjem socio-emocionalnih i vještina za 21. vijek u obrazovne programe, te kroz pripremu Nacionalnog PISA 2015 izvještaja i preporuka koje će trasirati put za dalji napredak”, kaže se u saopštenju.\nKogali i Šehović su se složili da je nužno sve aktivnosti u edukaciji sprovoditi na načelima jednakosti i ravnomjernosti, kako se ne bi došlo u situaciju da ključni benefiti budu koncentrisani samo na urbane sredine.\n“Kako je kontatovano da su prioriteti Ministarstva i UNICEF-a gotovo identični, da postoji zajedničko razumijevanje činjenice da je obrazovanje ekonomski imperativ, učesnici sastanka su izrazili uvjerenje da će saradnja donijeti nastavak već započetih projekata i puno novih inicijativa””, kaže se u saopštenju Ministarstva prosvjete.\nNikšićanin se oženio u Domu starih u Bijelom Polju


Piroćanac - rukometni trener Vladan Mijalković osvojio prvenstvo Holandije | Pirot vesti\nPočetna/Sport/Piroćanac – rukometni trener Vladan Mijalković osvojio prvenstvo Holandije\nPiroćanac – rukometni trener Vladan Mijalković osvojio prvenstvo Holandije\nVladan Mijalković, Piroćanac – rukometaš koji se ovim sportom bavio najpre u Pirotu, gde je ponikao, a zatim i u još nekoliko klubova u nekadašnjoj Jugoslaviji, da bi karijeru nastavio u Holandiji gde je rukometni trener, sa svojom ekipom – Tachos, iz holandskog grada Waalwijka, osvojio je Omladinsko prvenstvo Holandije.\nKako je Mijalković kazao u intervjuu za Pirotske vesti, reč je o ogromnom uspehu, najvećem u dugoj istoriji kluba.\n-Ekipa je, kada sam je preuzeo pre četiri godine, bila na jako niskom nivou. Na uspehu koji je sada postignut počelo je sistematski da se radi pre šest godina jer ovaj klub zadnjih 20 ili 25 godina nije pravio igrače već ih je kupovao sa strane i tako godinama stvarao ekipu. Međutim, došla je kriza i oni više nisu mogli da nastave sa tom praksom kupovine igrača pa je doneta odluka da se igrači stvaraju iz sopstvenog pogona. Trebalo je puno vremena da se dođe do osvajanja titule. Pre četiri godine, kada sam preuzeo ekipu, morao sam najpre da krenem sa edukacijom igrača, preko discipline i same taktike rukometa pa do organizovanja cele strukture u omladinskom pogonu, od mlađih pionira pa do moje ekipe omladinaca. Prvi rezultati došli su tek prošle godine, kada je nekoliko naših igrača selektirano za reprezentaciju Holandije do 19 godina, a nekoliko za reprezentaciju do 17 godina. Imamo takođe i tri reprezentativca za rukomet na plaži-kaže Mijalković za Pirotske vesti.\nMijalković: Postali smo prava fabrika za proizvodnju kompletnih igrača\nPo Mijalkovićevim rečima, prošle godine je njegova ekipa “za dlaku” izgubila ovu titulu, ali je ove godine to ipak uspela i ušla u klupsku istoriju.\n-Prošle godine smo izgubili finale u zadnjih 30 sekundi pa je zbog toga sada naša radost tim veća jer smo dosanjali san koji smo čekali godinu dana, a na tome radili proteklih godina-kaže Mijalković.\nNakon Pirota, gde je ponikao, Mijalković je promenio nekoliko timova u tadašnjoj Jugoslaviji u raznim nivoima takmičenja. Nakon toga je rukometnu karijeru nastavio u Holandiji, gde je ostao da živi sa porodicom i gde već duže vreme radi kao trener.\n-Nekoliko godina sam bio trener jedne drugoligaške ekipe, a zadnje četiri sam trener omladinskog pogona ekipe za koju sam inače i došao u Holadniju da igram – Tachos iz mesta Waalwijk-kaže Mijalković.\nBroj članova kluba konstantno raste, prošle nedelje kadeti osvojili srebro na nacionalnom prvenstvu\n-Prošle nedelje naši kadeti osvojili su na istom nacionalnom takmičenju 2. mesto, uglavnom, nastavćemo sa radom, na dobrom smo putu. Broj članova kluba raste konstantno i samo je pitanje vremena kada ćemo to da pretočimo u kvalitet-zaključuje Mijalković u razgovoru za Pirotske vesti, uz neizbežbe pozdrave svim Piroćancima i rodnom gradu.\nVladan Mijalković je inače poznat i po tome da je učestvovao u velikoj humanitarnoj akciji u okviru koje je siromašnoj deci u Pirotu podeljeno čak 700 pari obuće, čemu su pisale Pirotske vesti.\nUroš Mijalković osvojio bronzu na Balkanskom…\nholandija istaknuto netherlands omladinsko prvenstvo holandije u rukometu prvaci rukomet šampioni tachos trener trneer uspeh vladan mijalković waalwijk\nKošarkaši dočekuju Žarkovo u subotu u hali “Kej”\nFudbalerke Jedinstva startovale danas u prvoligaškom rangu takmičenja. Dodeljen pehar za osvojenu titulu u prethodnom prvenstvu Druge lige


Zašto Profit Point? | Profit Point RS\nZašto da odaberem baš Profit Point?\nProfit Point je jedan od najvećih evropskih brenova u oblasti obrazovanja i razvoja ličnih veština.\nPredanim radom u svojim predstavništvima, Profit Point aktivno promoviše i unapređuje obrazovanje širom Evrope.\nGlavne oblasti delovanja\nSpecijalni programi obuke\nNeograničene mogućnosti za razvoj karijere\nPosebno dizajnirani programi za sve nivoe obuke\nIzuzetno smo zadovoljni zbog prilike da udovoljimo svim potrebama naših klijenata. Upravo iz tog razloga Profit Point nudi kurseve svih nivoa i pruža vam priliku da krenete od onog koji vam najviše odgovara. Na taj način ćete najbrže napredovati u oblasti koju želite da usavršite.\nZa sve one koji nisu stekli visoko obrazovanje, Profit Point nudi kurseve koji su posebno namenjeni studentima i svima onima koji nisu imali priliku da studiraju. Takođe, u našoj ponudi imamo tzv. individualne kurseve, koji omogućavaju dostizanje svih postavljenih zahteva tokom obuke. Kursevi sadrže odgovarajuće uvodne module koji su pogodni za sve one koji ne žele da pohađaju ceo kurs, već da nauče određene koncepte u polju kojim se bave. Ipak, najveći broj naših programa obuke i kurseva je razvijen za ljude sa visokim obrazovanjem i predstavlja više nego pogodan način za dalji profesionalni razvoj.\nPredstavništva i kancelarije u EU\nPored Srbije, Profit Point ima svoja predstavništva u nekoliko zemalja Evropske unije u kojima ostvaruje kontakte sa klijentima sa čitavog kontinenta. Ukoliko se nađete u nekoj od zemalja kao što su Italija, Poljska, Mađarska, Grčka, Rumunija, Bugarska ili Portugal, nemojte oklevati da proverite znanje i iskustvo naših kolega.\nKako bi iskustvo bilo potpunije, mi nudimo različite programe kurseva u svakoj zemlji. Zato Profit Point predstavlja pravi izbor ukoliko putujete kroz neku od pomenutih zemalja Evropske unije.\nIskustvo naših predavača\nIako mladi, naši instruktori su veoma iskusni u svom poslu. Njihovo iskustvo nije sticano isključivo u Profit Point-u, već u mnogim kompanijama širom Amerike, Azije i Evrope. Upravo zbog toga se naši predavači odlikuju različitim veštinama i spremni su da te veštine podele sa vama.\nNaša je želja da vam pružimo priliku da pohađate najuzbudljivije i najpozitivnije kurseve i zbog toga posebnu pažnju posvećujemo odabiru kvalitetnih predavača i instruktora koji su spremni da svoje neprocenjivo znanje iznova i iznova dele. Na taj način, upravo će vam naši kursevi omogućiti da dođete do informacije koja vam je potrebna.\nOvde pročitajte iskustva prethodnika o našim kursevima


Putin odbio Trampov poziv za samit G7 – Borba\nViše puta ponovljeni predlog američkog predsjednika Donalda Trampa da se u septembru Rusija i njen lider Vladimir Putin ponovo pridruže samitu grupe najrazvijenih zemalja (G-7), zvanični Kremlj još nije prokomentarisao, ali su zato brojni politikolozi ocenili da u Vašingtonu ovim zapravo žele da ohlade odnose Moskve i Pekinga jer Kina nije pozvana na skup.\nProtivnici Trampove ideje smatraju da Rusija mora da vrati Krim prije nego što se ponovo pojavi na samitu G-7.\nOni očigledno ne razumiju da Putin i nije zainteresovan da se vraća u to društvo, kao i da u Rusiji niko ne pomišlja na povratak krimskog poluostrva Ukrajini. Rusija je posle pripajanja Krima matici bila isključena iz G-7. Tada je Putin rekao da ionako od te “pričaonice” nije ni bilo koristi i da je takav format prevaziđen. Predsjednik Rusije je bio jasan da se svetski problemi ne mogu riješavati bez Kine i predstavnika Južne Amerike.\nNa samitu u SAD Tramp namjerava da raspravlja o krivici Kine o širenju korone. U Moskvi smatraju da na Zapadu nemaju argumente za napad i optužbu Kine, i u tome ne žele da učestvuju, iako je sasvim razumljivo što Rusija ne želi da kvari odnose sa Kinom jer su oni sada jako dobri: raste trgovinska razmjena, Kina je veliki kupac ruskih energenata, a trgovinska razmena 2019. godine između te dvije zemlje iznosila je 110 milijardi dolara.\nPortparol ruskog predsjednika Dmitrij Peskov izjavio je da se Rusija ne miješa u unutrašnje stvari nijedne države, pa ni SAD. Moskovski politikolog Dmitrij Suslov kaže da politička elita u SAD nije spremna da krene u reforme društva.\nTrampu će ići na ruku i prije nekoliko dana objavljena vest agencije AP da je imala uvid u snimke na kojima se predstavnici SZO žale još 6. februara na ponašanje Kine i kažu da Peking ne dijli s ostatkom sveta sve podatke ne bi li se procijenio rizik koji korona predstavlja za ostatak svijeta.


Medijska pismenost potrebna u obrazovnom sistemu | Palelive.com\nPočetna Novosti Univerzitet Medijska pismenost potrebna u obrazovnom sistemu\nMedijska pismenost potrebna u obrazovnom sistemu\nKocept medijske pismenosti u BiH je zapostavljen u kontektsu obrazovnog sistema i to treba mijenjati njenim uvođenjem u osnovne i srednje škole i na fakultete, istaknuto je danas na Palama gdje je počela dvodnevna radionica o medijskoj pismenosti.\nPredavač i edukator za medijsku i digitalnu pismenost Vanja Ibrahimbegović Tihak ocijenila je da je svima poznato da je medijska pismenost važna i da mediji imaju značajnu ulogu u životu, ali da se o tome malo uči.\nTihakova je navela da je ideja medijske pismenosti razviti kritičko razmišljanje kod građana, razumijevanje medija i ulogu koju imaju ili bi trebalo da je imaju u demokratskom društvu.\nOna je navela da je medijska pismenost danas potrebna svakoj osobi da bi dobro razumjela medije, kao i kako da pristupi informacijama, da prepozna korisne i vjerodostojne informacije, a izbjegne one koje mogu biti potencijalno štetne ili nepotrebne.\nTihakova je istakla da se danas živi u digitalnom svijetu i da svi učestvuju u kreiranju medijskih sadržaja i da imaju odgovornost za javno izgovorenu riječ.\nOna je naglasila da se već šest godina bavi idejom da se u nastavnim planovima i programima uvede medijska pismenost.\n„Filozofski fakultet Univerziteta u Istočnom Sarajevo shvatio je tu ulogu i nudi fakultativne programe o medijskoj pismenosti, iako to nije ni blizu onoga što BiH treba“, kaže Tihakova.\nOna je dodala da je dobar znak to što Misija OEBS-a u BiH podržava ovakve neformalne edukacijske radionice, te je najavila da će u ovom ciklusu biti organizovane četiri – u Istočnom Sarajevu, Banjaluci, Tuzli i Mostaru.\nRadionica će biti nastavljena sutra 9.30 časova. Organizator radionice je Misija OEBS-a u BiH u saradnji sa Filozofskim fakultetom Univerziteta u Istočnom Sarajevu.\nPrethodni članakMihajlo Memedović novi rekorder Srpske u petoboju u dvorani\nNaredni članak„Jahorinke“ sa petog mjesta startuju u plej-ofu


Volvo i Uber prikazali samovozeći XC90 spreman za serijsku proizvodnju - Auto Republika\nŠvedska i američka kompanija pokazale su javnosti rezultate trogodišnje saradnje na polju razvoja samovozećih automobila.\nSvi rezultati staju u jedan automobil – Volvo XC90 koji je opremljen tehnologijom koja mu omogućava autonomiju robotizovane vožnje najvišeg nivoa. Prema rečima predstavnika Volvoa i Ubera, vozač može preuzeti kontrolu nad automobilom u bilo kom trenutku, ali je vozilo samo sposobno da izvršava sve zadate radnje.\nU Uberu kažu da je Volvoov krosover bio idealna platforma za razvoja ovakvih naprednih sistema, jer je pružao “odličnu sigurnost” te da su veoma ponosni na ostvareni napredak.\nŠef Uberove grupe za napredne tehnologije, Erik Mejhofer, kazao je da se jedino kroz saradnju sa velikim proizvođačima automobila poput Volvoa može doći do stvaranja flote samovozećih automobila. “Posvećenost Volvoa bezbednosti, i naša tehnologija autonomne vožnje, čine ovaj XC90 idealnim za stvaranje našeg prvog kontigenta potpuno autonomnih automobila”, rekao je Mejhofer.\nVolvo je jedna od prvih evropskih marki koja se javno posvetila razvoju samovozećih modela, a kroz saradnju sa Uberom čini se da su do toga i došli. Predstavljeni XC90 sa naprednom tehnologijom već sada je spreman za serijsku proizvodnju, ali iz švedske marke najavljuju da će prve autonomne automobile na tržište izbaciti početkom naredne decenije.\ntags: samovozeći automobili uber volvo volvo xc90\nprevious Michelin i General Motors zajedno do bezvazdušnih guma\nZa to vreme, u Srbiji se taksisti bore za ukidanje Car:go-a i ostalih vidova “nelojalne” konkurencije…\nSlegla se prašina posle predhotnog ubistva, pa da probaju ponovo, dok opet nekog ne ubiju…\nAnoda, katoda i nešto između (IV deo)\nOptimizam vezan za autonomnu vožnju ima “sudar” s realnošću\n10/02/2020 - 11:59


Švajcarska i Danska na EP, Italijani do vrha napunili mrežu Jermeniji | Novosti.RS\n18. 11. 2019. u 22:50\nSlavlje danskih fudbalera foto: AP Photo/Peter Morrison\nFudbalska reprezentacija Švajcarske plasirala se na Evropsko prvenstvo 2020. godine, pošto je na gostujućem terenu pobedila Gibraltar 6:1, u kvalifikacionoj Grupi D.\nŠvajcarska je prva u grupi sa 17 bodova, a druga je Danska sa 16 bodova, koja se plasirala na Evropsko prvenstvo remijem u Dablinu protiv Republike Irske.\nU Grupi F, Španija, koja se ranije plasirala na Evropsko prvenstvo, pobedila je u Madridu Rumuniju 5:0 i ostvarila osmi trijumf u kvalifikacijama. U toj grupi Norveška je kao gost pobedila Maltu sa 2:1, a Švedska, koja se takođe plasirala na turnir, je u Solni bila bolja od Farskih Ostrva sa 3:0.\nIz Grupe J poznato je da su na Evropskom prvenstvu Italija i Finska. Italija je Palermu pobedila Jermeniju 9:1 i ostvarila maksimalnu 10. pobedu u kvalifikacijama. Dva gola postigao je Ćiro Imobile, u osmom i 33. minutu, a dvostruki strelac bio je i Nikolo Zaniolo, u devetom i 64. minutu.\nFinska je u Atini izgubila od Grčke 1:2, a Bosna i Hercegovina je u Vaduzu pobedila Lihtenštajn 3:0 u istoj grupi.


Plandište uređuje kanalsku mrežu - eVršac\nPlandište uređuje kanalsku mrežu\nNa teritoriji Opštine Plandište započeli su radovi na uređenju kanalskih mreža za odvodnjavanje atmnosferskih padavina.\nRadove na uređenju kanalske mreže izvodi Vodoprivredno preduzeće “Južni Banat” iz Vršca, a sredstva su obezbeđena iz fonda Pokrajinskog sekretarijata za poljoprivredu, šumarstvo i vodoprivredu.\nTrenutno se radovi izvode na kritičnim tačkama kanala u katastarskim opštinama Markovićevo i Kupinik i to kanal K – IV, obzirom da se na tim mestima nalaze ukrštanja kanalskim mreža, te je usled pojačane vegetacije i obilnih padavina u prethodnom periodu bilo nepohodno po hitnom postupku sanirati ove deonice.\nKako vremenski uslovi budu dozvoljavali tako će se pristupati daljoj realizaciji radova, obzirom da se na teritoriji Opštine Plandište nalazi oko 1000 km kanala koje je prema redosledu prioriteta i stepena ugroženosti neophodno očistiti u narednom periodu.\nU prvoj fazi vrše se radovi teškim mašinama, tarupiranjem krupne vegetacije, a zatim će se u drugoj fazi pristupiti tretiranjem hemijskim postupkom kako bi se se usporio rast vegetacije u prolećnom i letnjem periodu.


Potpisujem :: Posjeta Komisiji za ravnopravnost polova Prijedor\nU Prijedoru je u četvrtak 03. aprila 2014. održan sastanak Fondacije Udružene žene, Sigurne kuće Banja Luka i Helsinškog parlamenta građana sa predstavnicima Komisije za ravnopravnost polova i Centra za socijalni rad. Razgovarano je o sredstvima koja bi trebalo da budu predviđena budžetom grada Prijedora za potrebe Sigurne kuće.\n"Postigli smo određen dogovor, da će Komisija za ravnopravnost polova uz podršku ostalih dijelova lokalne zajednice u budućnosti planirati tu stavku", izjavila je Amela Bašić Tomić, koordinatorica Sigurne kuće u Banja Luci za RTRS.\nRanka Stanar, predsjednica Komisije za ravnopravnost polova grada Prijedora je istakla je da je saradnja Komisije za ravnopravnost polova sa svim institucijama u gradu Prijedoru - Stanicom javne bezbjednosti, Domom zdravlja, Centrom za socijalni rad fantastična, te da na nivou grada imaju izrađen plan za 2014. godinu kojeg se pridržavaju.\n"Postigli smo određen dogovor, da će Komisija za ravnopravnost polova uz podršku ostalih dijelova lokalne zajednice u budućnosti planirati tu stavku", izjavila je Amela Bašić Tomić, koordinatorica Sigurne kuće u Banja Luci za RTRS. Ranka Stanar, predsjednica Komisije za ravnopravnost polova grada Prijedora je istakla je da je saradnja Komisije za ravnopravnost polova sa svim institucijama u gradu Prijedoru - Stanicom javne bezbjednosti, Domom zdravlja, Centrom za socijalni rad fantastična, te da na nivou grada imaju izrađen plan za 2014. godinu kojeg se pridržavaju.